Περούκες, συλλήψεις και… απολύσεις: Όλο το χρονικό του «perouka_gate» – Newsbeast\nΣφοδρές αντιδράσεις με τους μεταμφιεσμένους δημοσιογράφους στη Νέα Υόρκη\nΘύελλα αντιδράσεων έχει προκαλέσει το «perouka_gate», το πρωτοφανές περιστατικό με πρωταγωνιστές δύο έλληνες δημοσιογράφους, οι οποίοι παρακολουθούσαν μεταμφιεσμένοι τον υπουργό Επικρατείας στη Νέα Υόρκη.\nΤο θέμα ήρθε στην επιφάνεια το βράδυ της Κυριακής, με το Αθηναϊκό Πρακτορείο να μεταδίδει την είδηση της σύλληψης των δύο δημοσιογράφων, Δημήτρη Σουλτογιάννη και Θάνου Δημάδη.\nΟι δημοσιογράφοι διέψευσαν ότι συνελήφθησαν με τον έναν να κάνει λόγο για «εξακρίβωση» στοιχείων. Με αναρτήσεις τους στα κοινωνικά δίκτυα, οι δύο άντρες δίνουν διαφορετικές εκδοχές της υπόθεσης.\nΩστόσο, αντιδράσεις υπήρξαν από τα Μέσα στα οποία εργάζονται με το μεν STAR να ανακοινώνει τη διακοπή της συνεργασίας με τον Δημήτρη Σουλτογιάννη και τον Alpha να θέτει σε διαθεσιμότητα τον κ. Δημάδη. Ο ίδιος δημοσιογράφος αποδοκιμάστηκε κι από την Εφημερίδα των Συντακτών με την οποία συνεργάζεται. Παράλληλα ανακοίνωση εξέδωσε και η ΕΣΗΕΑ κάνοντας λόγο για «τραγικό περιστατικό» και για ρεπορτάζ που μπορεί να διεκδικήσει… «Χρυσό Βατόμουρο», αλλά και η ΠΟΕΣΥ.\nΟι δημοσιογράφοι Δημήτρης Σουλτογιάννης και Θάνος Δημάδης παρακολουθούσαν μεταμφιεσμένοι τον υπουργό Επικρατείας, Νίκο Παππά, στο ξενοδοχείο Westing Grand Central, όπου διαμένει εν όψει της επίσκεψης Τσίπρα στις ΗΠΑ για την ετήσια Γενική Συνέλευση του ΟΗΕ.\nΩστόσο κίνησαν υποψίες επειδή φωτογράφιζαν τα μέλη της ασφάλειας του πρωθυπουργού που είχαν φτάσει νωρίτερα και κατόπιν δήλωσαν ψευδώς στις αμερικανικές αρχές ότι είναι μέλη της αποστολής του έλληνα πρωθυπουργού. Παράλληλα, φέρονται να πλαστογράφησαν την υπογραφή συνεργάτη του κ. Παππά για να χρεώσουν γεύμα στον ίδιο!\nΑν και αφέθηκαν προσωρινά ελεύθεροι, εναντίον τους πρόκειται να ασκηθεί δίωξη για πλαστογραφία, σύμφωνα με το Αθηναϊκό Πρακτορείο.\nΕξαιρετικά ενοχλημένη με το περιστατικό εμφανίστηκε η κυβέρνηση, με κορυφαίο αξιωματούχο να αφήνει να εννοηθεί ότι ενδεχομένως οι δημοσιογράφοι να είχαν στόχο να πλήξουν την εικόνα του κ. Παππά.\nΚορυφαίος κυβερνητικός αξιωματούχος σε επικοινωνία με το newsbeast.gr έκανε λόγο για «ηθικούς αυτουργούς», αφήνοντας να εννοηθεί ότι οι δύο δημοσιογράφοι δεν ήταν αυτόφωτοι αλλά λειτούργησαν κατόπιν υπαγορευμένου σχεδίου με στόχο να πλήξουν την εικόνα της κυβέρνησης και του Νίκου Παππά με ρεπορτάζ για τη «χλιδάτη διαμονή στη Νέα Υόρκη». «Αφού χρέωσαν δύο μπύρες στο λογαριασμό συνεργάτη του, πώς ξέρουμε ότι δεν θα χρέωναν και χαβιάρι;» διερωτώνται στο Μαξίμου, διαμηνύοντας πως το όλο εγχείρημα εντάσσεται στην πολεμική που εντείνεται με αφορμή τις τηλεοπτικές άδειες.\nΓια «αθλιότητα» έκανε λόγο από τη μεριά του ο υπουργός Επικρατείας, Νίκος Παππάς, ο οποίος δήλωσε :«Είναι προφανές ότι η ευθύνη των δημοσιογράφων που αποφάσισαν να προβούν σε αυτή την αθλιότητα είναι τεράστια, όσο και αν προκαλεί θυμηδία. Η ευθύνη αυτών που τους έβαλαν να κάνουν ό,τι έκαναν είναι ακόμη μεγαλύτερη».\nΟι εκδοχές των δύο δημοσιογράφων\nΤη δική τους εκδοχή για το περιστατικό έδωσαν οι δύο δημοσιογράφοι μέσω αναρτήσεων στα κοινωνικά δίκτυα, με τον Θάνο Δημάδη να αναρτά μάλιστα φωτογραφία του ίδιου με την μεταμφίεση με περούκα.\nΑξιοσημείωτο είναι βέβαια ότι ο κ. Σουλτογιάννης απέρριψε τα περί μεταμφίεσης, δηλώνοντας: «αν ένα καπέλο τζόκει και γυαλιά ηλίου θεωρούνται μεταμφίεση τότε και στις απόκριες έτσι θα κυκλοφορώ».\n«Στα πλαίσια της κάλυψης του ταξιδιού του έλληνα πρωθυπουργού Αλέξη Τσίπρα στη Νέα Υόρκη, οι ανταποκριτές ενημερωθήκαμε για την κατά δύο ημέρες νωρίτερη άφιξη του υπουργού επικρατείας Νίκου Παππά. Πράγματι βρεθήκαμε με τον συνάδελφο Θάνο Δημάδη από τον Alpha στο ξενοδοχείο που διαμένει για να πληροφορηθούμε την ατζέντα των δραστηριοτήτων του στη Νέα Υόρκη. Αυτό όπως φαίνεται ενόχλησε την προσωπική του φρουρά η οποία και κάλεσε τις μυστικές Υπηρεσίες των ΗΠΑ. Έκαναν μια απλή εξακρίβωση στοιχείων (Σάββατο 18 Σεπτεμβρίου και ώρα 3 μ.μ. τοπική).\nΦυσικά δεν υπήρξε καμία παρανομία και αφού εξακρίβωσαν ότι είμαι ένας νομοταγής αμερικανός πολίτης αποχώρησαν χωρίς να μας ενοχλήσουν. Δεν θα μπω στην διαδικασία να σχολιάσω τα περί μεταμφιέσεων και πλαστοπροσωπίας. Αν ένα καπέλο τζόκει και γυαλιά ηλίου θεωρούνται μεταμφίεση τότε και στις απόκριες έτσι θα κυκλοφορώ! Είναι λυπηρό που βρέθηκαν συνάδελφοι να στείλουν τέτοια είδηση στην Ελλάδα εστιάζοντας στη δήθεν σύλληψη μου και όχι στο γεγονός ότι ο κ. Παππάς βρίσκεται εδώ και δύο ημέρες στο Μανχάταν με... "λευκή ατζέντα". Προφανώς η φωτογραφική μου μηχανή ενόχλησε περισσότερο!», έγραψε ο κ. Σουλτογιάννης.\nΑπό τη μεριά του ο Θάνος Δημάδης, δήλωσε: «Εδώ βλέπετε την άλλη εκδοχή μου χωρίς κουστούμι και γραβάτα εν ώρα δουλειάς! Η ελληνική αποστολή βρέθηκε το ΣΚ στη Νέα Υόρκη περιμένοντας τον Πρωθυπουργό. Το Σάββατο το πρωί ήταν προγραμματισμένη ενημέρωση προς τους δημοσιογράφους από τον κ. Παππά, η οποία δεν έγινε ποτέ. Δύο ολόκληρα 24ωρα με τον Υπουργό Επικρατείας στο Μαχνάταν, κι εμείς οι δημοσιογράφοι χωρίς είδηση. Η είδηση όμως βγαίνει και στο πεζοδρόμιο και δεν έχει πολιτικές αποχρώσεις γιατί η εξουσία πάντα ελέγχεται. Αυτό έχω μάθει από τα τόσα ρεπορτάζ με κάμερα στα πιο άδυτα σημεία, από τις εγκαταστάσεις των Ολυμπιακών ακινήτων μέχρι την ιστορία του Στρος Καν.\nΈτσι κι άρχισε ένα οδοιπορικό για το ποιος, πού και γιατί. Τι πιο φυσιολογικό αυτό για κάθε δημοσιογράφο; Αν και τα γέλια ήταν μέχρι δακρύων κάθε φορά με τις περούκες, η καταγραφή της είδησης για έναν δημοσιογράφο πολιτικού ρεπορτάζ μάλιστα είναι το παν, αν σκεφτεί κανείς ότι ένα ολόκληρο ΣΚ κυβερνητικό κλιμάκιο μετακινείται στη Νέα Υόρκη με λευκό πρόγραμμα. Για μένα το ρεπορτάζ δεν είναι να μού δώσουν γραμμένη μία είδηση ή να την αντιγράψω από κάπου.\nΤο ρεπορτάζ έχει λίγες επιτυχίες και πολλές αποτυχίες... Και εχθές μάς κατάλαβαν γιατί προφανώς τώρα που ξαναβλέπω τη φωτογραφία η περούκα ήταν ό,τι πιο αποτυχημένο μπορούσα να είχα επιλέξει από στυλ και χρώμα. Η διασταύρωση των στοιχείων μας έξω από το ξενοδοχείο του κ. Παππα έγινε χθες από τις αμερικανικές αρχές. Αλλά από χθες μέχρι σήμερα το ρεπορτάζ συνεχίζεται».\nΟι αντιδράσεις των Μέσων με τα οποία οι δημοσιογράφοι συνεργάζονται\nΜε ενδιαφέρον αναμενόταν η αντίδραση των Μέσων για τα οποία εργάζονταν οι δύο δημοσιογράφοι, καθώς και ο ΣΥΡΙΖΑ τα κάλεσε με ανακοίνωσή του «να πάρουν θέση».\n«Το χθεσινό περιστατικό στη Νέα Υόρκη, όπου δύο δημοσιογράφοι παρακολουθούσαν μεταμφιεσμένοι τον υπουργό Επικρατείας, Νίκο Παππά και χρέωναν τα ποτά τους στην ελληνική αποστολή, δεν αφορά μόνο τους ίδιους, αλλά και όσους τους ανέθεσαν τη συγκεκριμένη "αποστολή". Τα Μέσα για τα οποία εργάζονται οι συγκεκριμένοι ανταποκριτές οφείλουν να πάρουν θέση. Αποδοκιμάζουν ή όχι τέτοιου είδους "δημοσιογραφικές" τακτικές; Οι πολιτικές σκοπιμότητες και ο πόλεμος ενάντια στην επικράτηση της νομιμότητας στο ραδιοτηλεοπτικό τοπίο, δύσκολα κρύβεται πίσω από περούκες και κακόγουστες μεταμφιέσεις», ανέφερε σε ανακοίνωσή του το γραφείο Τύπου του ΣΥΡΙΖΑ.\nΜε μια σύντομη ανακοίνωση, το Star ανακοίνωσε τη διακοπή της συνεργασίας του με τον Δημήτρη Σουλτογιάννη: «Τo Star διακόπτει τη συνεργασία του με τον ανταποκριτή στις ΗΠΑ Δημήτρη Σουλτογιάννη και αναμένει την πλήρη διερεύνηση της υπόθεσης».\nΑπό την άλλη, ο Alpha περιορίστηκε να θέσει σε διαθεσιμότητα τον Θάνο Δημάδη μέχρι να αποκαλυφθεί τι τελικά συνέβη. ««O Alpha, σε καμία περίπτωση, δεν υιοθετεί αυτές τις μορφές δημοσιογραφίας και γι' αυτό ουδέποτε δόθηκε εντολή στον Θάνο Δημάδη να προβεί σε όσες ενέργειες φέρεται ο ίδιος, από δημοσιεύματα, να έχει τελέσει. Ο Alpha αναμένει τις εξηγήσεις του δημοσιογράφου και ως τότε τον έχει καλέσει να απέχει από τα καθήκοντά του», αναφέρει η ανακοίνωση του τηλεοπτικού σταθμού.\nΠαρελθόν φαίνεται πως είναι η συνεργασία του Δημάδη και με την «Εφημερίδα των Συντακτών», αφού η εφημερίδα μετά από ανακοίνωση ότι «δεν έχει απολύτως καμία σχέση με τις ενέργειες του συγκεκριμένου δημοσιογράφου», μετέδωσε ότι ο Δημάδης δεν είναι πλέον συνεργάτης του Μέσου.\n«Η "Εφ.Συν." θεωρεί υποχρέωσή της να ενημερώσει τους αναγνώστες της ότι δεν έχει απολύτως καμία σχέση με τις ενέργειες του συγκεκριμένου δημοσιογράφου, οι οποίες οδήγησαν στη σύλληψή του. Η εφημερίδα μας δεν είχε ενημερωθεί εκ των προτέρων για τα σχέδια και τις κινήσεις του συγκεκριμένου δημοσιογράφου, ο οποίος ενήργησε αποκλειστικά με την ιδιότητα του ανταποκριτή τηλεοπτικού σταθμού ή άλλου μέσου, και βέβαια δεν επρόκειτο ποτέ να αναθέσει τέτοιου είδους «αποστολή» σε δημοσιογράφο που συνεργάζεται μαζί της. Η ερευνητική δημοσιογραφία την οποία ασκεί, εκτός των άλλων, η «Εφ.Συν.» δεν έχει καμία σχέση με γελοίες μεταμφιέσεις και πλαστογραφίες, οι οποίες δύσκολα μπορούν να συγκαλύψουν τις ολοφάνερες πολιτικές σκοπιμότητες που βρίσκονται πίσω από τέτοιες "επιχειρήσεις"», έγραψε η «Εφημερίδα των Συντακτών».\nΕΣΗΕΑ και ΠΟΕΣΥ μιλούν για «γελοιότητες» και «Χρυσό Βατόμουρο» του ρεπορτάζ\n«Η μόνη εικόνα μέχρι στιγμής από την κυβερνητική αποστολή στη Νέα Υόρκη είναι ένα φτηνό περιστατικό, που αποπροσανατολίζει από τα σοβαρά ζητήματα. Πίσω από τις γραφικές και επικίνδυνες αυτές συμπεριφορές, το Δ.Σ. της ΕΣΗΕΑ οφείλει να κρούσει τον κώδωνα του κινδύνου για τους τρόπους, με τους οποίους αλιεύονται και διοχετεύονται πληροφορίες και για την τεκμηρίωσή τους που ουδεμία σχέση έχουν με τον έλεγχο της εξουσίας.\nΠώς αντιδρούν στο σάλο οι δύο δημοσιογράφοι\nΠαρά τις αντιδράσεις των Μέσων για τα οποία εργάζονται, αλλά και των συνδικαλιστικών σωματείων, οι δύο δημοσιογράφοι εμφανίζονται να υπερασπίζονται τη δουλειά τους, αλλά ακόμη και να αστειεύονται με τα τεκταινόμενα.\nΟ Θάνος Δημάδης ανάρτησε στο λογαριασμό του στο Facebook μια εικόνα από ταινία με πρωταγωνιστή τον Θανάση Βέγγο, γράφοντας: «Ο ηθικός αυτουργός της έμπνευσης του #perouka_gate».\nΑπό την άλλη, ο Δημήτρης Σουλτογιάννης εμφανίζεται να επιμένει ότι ο υπουργός Νίκος Παππάς έκανε διακοπές στη Νέα Υόρκη, δημοσιεύοντας και τις σχετικές φωτογραφίες. «Ας μιλήσουμε λοιπόν με φωτογραφίες! Αυτά κανει ο κ. Υπουργός τρεις μέρες στο Μανχαταν! Χωρίς πρόγραμμα, χωρις ατζέντα, χωρις ΣΥΝΑΝΤΗΣΕΙΣ! Μεγάλους περιπάτους, ψωνια και φαγητά! Ερχονται και άλλες. Αυτο απο την σημερινή ολοήμερη βόλτα στο Σεντραλ Πάρκ! Η αληθεια πονάει....», έγραψε στο Facebook.\nΣΧΕΤΙΚΑ TAGSδημοσιογραφοι ΕΣΗΕΑ ΝικοΣ ΠαππαΣ ΠΟΕΣΥ\n• Οι αναρτήσεις του Καμμένου στο twitter για το #perouka_gate\nΣΥΡΙΖΑ: Οι πολιτικές σκοπιμότητες δύσκολα κρύβονται πίσω από περούκες και κακόγουστες μεταμφιέσεις\n• ΣΥΡΙΖΑ: Οι πολιτικές σκοπιμότητες δύσκολα κρύβονται πίσω από περούκες και κακόγουστες μεταμφιέσεις\n• Σε διαθεσιμότητα ο Δημάδης από τον Alpha μέχρι να δώσει εξηγήσεις\n• ΕΣΗΕΑ για «περούκα gate»: Θα μπορούσε να είναι αστείο, αλλά είναι τραγικό\nΤο σχόλιο του Θάνου Δημάδη για το #perouka_gate\n• Το σχόλιο του Θάνου Δημάδη για το #perouka_gate\nΔευτερα, 19 Σεπτεμβριου 2016, 23:46\n... κορυφαίος κυβερνητικός αξιωματουχος σε επικοινωνία με το newsbest. Όπα !!! Να και διαπλοκή !!!! Θα είχε λόγο, σοβαρό λόγο ο κορυφαίος κυβερνητικός αξιωματουχος να επικοινωνεήσει με το newsbest. Θα υπάρχει εμπιστοσύνη, αλληλοκατανόηση, αλληλοεξηπυρέτηση. Μπραβο, μπράβο σας και σ' άλλα με υγεία. Και μεις που νομίζαμε για ανεξαρτητη, ελεύθερη και αμόλυντη ειδησεογραφία. Γι αυτό και οι πρόσφατες κυβερνητικές/ κρατικές διαφημήσεις. Όλα τρυγύρω αλλάζουνε κι όλα τα ίδια μένουν !!!!!!\nΔευτερα, 19 Σεπτεμβριου 2016, 21:51\nΗ διαπλοκή έφθασε στο σημείο να μετέρχεται μεθόδους του υπόκοσμου, προκειμένου να εμποδίσει την διαδικασία αδειοδότησης. Οι "δημοσιογράφοι" που συνελήφθησαν με τη γίδα στην πλάτη, πρέπει να αποκαλύψουν τους εντολοδόχους τους. Αλλιώς θα εκτίθενται μαζί με τους πολιτικούς υπαλλήλους της Ν.Δ. και τα παπαγαλάκια που μεταμφιέζονται σε νεράιδες, χασάπηδες κλπ.\nΔευτερα, 19 Σεπτεμβριου 2016, 21:03\nΚΑΛΑ ΚΑΝΑΝ ΟΙ ΔΗΜΟΣΙΟΓΡΑΦΟΙ ΑΚΟΛΟΥΘΟΥΣΑΝ ΚΡΥΦΑ ΕΝΑΝ ΥΠΟΥΡΓΟ ΠΟΥ ΔΕΝ ΗΤΑΝ ΣΕ ΕΠΙΣΗΜΗ ΑΠΟΣΤΟΛΗ ΚΑΙ ΠΗΓΕ ΕΚΕΙ ΚΑΙ ΞΟΔΕΥΕ ΑΒΕΡΤΑ ...ΝΑ ΤΟΝ ΞΕΣΚΕΠΑΣΟΥΝ ΠΗΓΑΝ ΜΕ ΛΑΘΟΣ ΤΡΟΠΟ ...


Ξύδι Rust - μια περιγραφή της μεθόδου αφαίρεσης οξειδίου μετάλλου με σχόλια\nΞίδι σκουριάς – οδηγίες βήμα προς βήμα για χρήση με μια φωτογραφία\nΣυγγραφέας Agni symvoulos ΑΝΑΓΝΩΣΗ 14 min Δημοσιεύτηκε από 27 Αυγούστου, 2020\nΗ εμφάνιση σκουριάς σε οικιακά είδη είναι μια φυσιολογική διαδικασία αλληλεπίδρασης με υγρασία από το περιβάλλον, αλλά δεν είναι εύκολο να εξαλειφθούν τέτοιες εναποθέσεις. Η χρήση ξιδιού είναι ένας από τους ευκολότερους τρόπους για την απομάκρυνση της διάβρωσης. Κατά την επιλογή συνθηκών καθαρισμού, είναι σημαντικό να λάβετε υπόψη τη σύνθεση του υλικού από το οποίο κατασκευάζεται το κατεστραμμένο αντικείμενο, τη διάρκεια ζωής και τον σκοπό του.\nΤο ξίδι είναι το πιο δημοφιλές και προσιτό εργαλείο για την απομάκρυνση των αποθέσεων διάβρωσης από μεταλλικά προϊόντα και όχι μόνο. Εάν επιλέξετε ανάμεσα σε μήλο και λευκές κουταλιές της σούπας, η πρώτη θα αντιμετωπίσει αποτελεσματικότερα την καφέ πλάκα, καθώς έχει πιο επιθετικές ιδιότητες σε σχέση με τέτοια ζημιά. Πριν χρησιμοποιηθεί οξικό οξύ για την απομάκρυνση της σκουριάς από μέταλλο ή άλλο αντικείμενο, το “χαλαρό” ανώτερο στρώμα πλάκας απομακρύνεται από αυτό, πλένεται με νερό, ξηραίνεται, απολιπανθεί..\nΓια καλύτερη κατανομή όξινου διαλύματος σε μεγάλες επιφάνειες, είναι καλύτερο να το εφαρμόσετε με μπουκάλι ψεκασμού ή ρολό. Το οξικό οξύ για την απομάκρυνση της σκουριάς από μέταλλο και κεραμικά χρησιμοποιείται σύμφωνα με τα ακόλουθα σχήματα:\nΟ λεκές σκουριάς καθαρίζεται με αλουμινόχαρτο. Για να γίνει αυτό, πρέπει να υγραίνεται σε όξινο διάλυμα και να χρησιμοποιηθεί ως ξύστρα. Όπως με το βούρτσισμα, η καφέ πλάκα αφαιρείται μηχανικά.\nΤο προϊόν βυθίζεται σε διάλυμα οξικού οξέος τροφής για 24 ώρες. Ο χρόνος έκθεσης εξαρτάται από το βαθμό διάβρωσης..\nΓια να κάνετε το ξίδι κατά της σκουριάς πιο ενεργό, μπορείτε να προσθέσετε αλάτι σε αυτό.\nΤο αντικείμενο που πρέπει να καθαριστεί πρέπει να γεμίσει πλήρως με ένα διάλυμα, οπότε η ποσότητα του αλατιού και του υγρού θα εξαρτηθεί από το μέγεθος του αντικειμένου (0,25 φλιτζάνια αλάτι πρέπει να λαμβάνονται ανά 1 λίτρο διαλύματος οξέος τροφίμων).\nΈνα μεταλλικό αντικείμενο μπορεί να εμποτιστεί σε ξύδι για 2 ώρες (η διάβρωση μαλακώνει) και μετά τρίψτε τις «παθολογικές» εναποθέσεις με αλουμινόχαρτο έως ότου καθαριστούν πλήρως..\nΤα μέταλλα αλληλεπιδρούν διαφορετικά με το οξικό οξύ. Για παράδειγμα, το ξίδι ξεπλένει το προστατευτικό εποξειδικό στρώμα από μέρη αλουμινίου, καταστρέφοντας έτσι τη μεταλλική δομή. Επομένως, πριν από τον καθαρισμό πολύτιμων ή εύθραυστων αντικειμένων από τη διάβρωση, είναι απαραίτητο να αξιολογηθούν οι ιδιότητες του υλικού από το οποίο κατασκευάζονται.\nΗ μαγειρική σόδα σε συνδυασμό με ξύδι είναι αποτελεσματική ως αντιδιαβρωτικός παράγοντας. Για να απαλλαγείτε από σκουριασμένα στάγδην σε υδραυλικά και άλλες επιφάνειες, είναι απαραίτητο να προετοιμάσετε έναν πολτό μέσης πυκνότητας από σόδα, να το εφαρμόσετε στην πληγείσα περιοχή για 30-60 λεπτά. Μετά από αυτό, ρίξτε την απολεπισμένη σκουριά ελεύθερα με ένα διάλυμα οξικού οξέος και αμέσως βουρτσίζετε με μια βούρτσα. Το σχέδιο μπορεί να επαναληφθεί έως ότου επιτευχθεί ένα ικανοποιητικό αποτέλεσμα χωρίς να βλάψει το υλικό..


ΔΙΑΓΩΝΙΣΜΟΣ "ΥOU'VE GOT THE LOOK" - Ανακοινώθηκε ο νικητής!\nΚληρώθηκε σήμερα το πρωί στο GOOD MORNING SHOW η μεγάλη τυχερή που κέρδισε τα €1000 ΨΩΝΙΑ από τα καταστήματα Mango, Stradivarious, Tezenis, Kipling και Bagatt της αλυσίδας καταστημάτων Malouppas και Papacostas!\nΗ τυχερή ακροάτρια από τη Λεμεσό,ΝΙΚΟΛΕΤΤΑ ΣΠΥΡΟΥ,επιλέχθηκε τυχαία μετά από κλήρωση στο Instagram του Ant1 Radio μέσα από τα likes των φωτογραφιών του διαγωνισμού!\nΝΕΟΣ ΜΕΓΑΛΟΣ ΔΙΑΓΩΝΙΣΜΟΣ ✨"Υou've got the Look"✨! Ακολούθησε τα βήματα και διεκδίκησε €1000 ψώνια από τα καταστήματα Mango, Stradivarius,Tezenis,Kipling και Bagatt της αλυσίδας καταστημάτων @mallouppas.papacostas.fashion !! Το μόνο που έχεις να κάνεις είναι: ⏺FOLLOW το @ant1radio , ⏺FOLLOW το @mallouppas.papacostas.fashion ⏺και LIKE τη φωτογραφία! Καθημερινά θα κληρώνεται ένας νικητής από τη φωτογραφία της ημέρας ο οποίος διεκδικεί δωροκουπόνι αξίας €30 από τα πιο πάνω καταστήματα μόνο αν μας πάρει τηλέφωνο στο 77771000 εντός 10 λεπτών από την ώρα που θα του στείλουμε το σχετικό μήνυμα στο Instagram! Ο ίδιος μηχανισμός ισχύει και για τον μεγάλο νικητή των €1000 ο οποίος θα κληρωθεί από όλες τις φωτογραφίες που θα ανεβούν μέχρι και την Πέμπτη 11/4! Περισσότερα στο ant1radio.com\nA post shared by ANT1 RADIO 102,7 103,7 (@ant1radio) on Apr 2, 2019 at 11:57pm PDT\nH κλήρωση έγινε live στο Ιnstagram του Ant1 Radio και ανέδειξε την μεγάλη τυχερή η οποία διεκδίκησε το δώρο της καλώντας μας στο τηλέφωνο που της δώσαμε εντός τον χρονικών ορίων όπως έγινε και για όλους τους νικητές της ημέρας που διεκδικούσαν καθημερινά €30!\nΜείνετε συντονισμένοι στο Ant1 Radio γιατί έρχονται πολλοί νέοι διαγωνισμοί!!\n80s90s Disco - Breeze Summer Club: Κυριακή 30/06\nΝΙΚΟΣ ΜΑΚΡΟΠΟΥΛΟΣ ΣΤΟ THEAMA VENUE: Κυριακή 07/07\nLADIES NIGHT OUT: "THE HUSTLE"\nΠΕΡΑ ΑΠΟ ΤΑ ΜΑΤΙΑ ΜΟΥ\nΔΕ ΜΕ ΞΕΡΕΙΣ\nΑΠΟΔΕΙΞΕΙΣ (ΜΙΑ ΝΥΧΤΑ ΣΤΟΝ ΡΥΘΜΟ)


Κώστας Τσόκλης - Όλες οι Ειδήσεις taxidromos.gr\nΕνας Τσόκλης περισσότερο από φοβισμένος. Εντρομος. Απέναντι στη μόνη κοινή αλήθεια. Πόσα λόγια ξόδεψε, τι ρηχότητα σκέψης καταδέχτηκε, τι σαχλές λέξεις διάλεξε «το μωρό μπορεί όρθιο βόδι», τι των μαύρων άκρων σκέψη: Τι Πικάσο και τι κυρα-Μαρία. Για να μην αποκαλύψει τη μόνη λέξη που έβγαινε στην ανάσα του βλέμματός του. «Φοβάμαι» The post Κώστας Τσόκλης… Τόσες λέξεις πλην μιας appeared first on Protagon.gr.\nΗ κ. Σακελλαροπούλου οφείλει μια συγγνώμη στον Ελληνισμό\n«Ένας μπάσταρδος λαός είμαστε που τον έχουν απαυτώσει οι Τούρκοι, οι Αλβανοί». Κώστας Τσόκλης. Στις αρχές Σεπτεμβρίου, η Πρόεδρος της Δημοκρατίας, Κατερίνα Σακελλαροπούλου, εγκαινίασε την έκθεση με τίτλο «Κώστας Τσόκλης. Ζωγραφική. Όρια και Υπερβάσεις», κάνοντας μάλιστα μια διθυραμβική ομιλία για τον κ. Κώστα Τσόκλη. «Τιμάμε σήμερα έναν από τους μεγαλύτερους καλλιτέχνες του καιρού μας, έναν […] Η κ. Σακελλαροπούλου οφείλει μια συγγνώμη στον Ελληνισμό - olympia\nΕΛΛAΔΑ Την έντονη δυσαρέσκειά της για τις πρόσφατες δηλώσεις του Κώστα Τσόκλη εξέφρασε η Σοφία Μουτίδου μέσα από την εκπομπή Booth. «Αυτός είναι ο διαχωρισμός του οριακά ξεπερασμένου σημείου που φλερτάρει γλωσσόφιλα με τον φασισμό με τις δηλώσεις που κάνουμε εμείς στην εκπομπή. Θέλω να καθαρίσετε τα μυαλά σας όλοι με ένα ωραίο καθαριστικό, έχετε πάρα πολλά στο μπάνιο σας και να καταλάβετε τη διαφοροποίηση. Ο συγκεκριμένος κύριος έχει πει στο παρελθόν και κάτι ακόμη. Εδώ πέρα μιλάμε από τα κεντρικά της ανδρικής ορμόνης. Από τα κεντρικά των καλαμπαλικιών του άνδρα που είναι σε πάρα πολύ ζωώδη κατάσταση και εννοείται ότι μία γυναίκα με ένα σορτσάκι, τι θέλει, βιασμό. Εδώ, λοιπόν, ερχόμαστε να κάνο\nΣε παρερμηνεία των δηλώσεών του αποδίδει ο γνωστός εικαστικός Κώστας Τσόκλης τον σάλο που προκλήθηκε, ιδίως στα μέσα κοινωνικής δικτύωσης, με αφορμή ένα παλαιότερο σχόλιό του αναφορικά με τον κορωνοϊό.\nΠληθώρα αντιδράσεων προκάλεσαν οι πρόσφατες δηλώσεις του εικαστικού Κώστα Τσόκλη σχετικά με τον κορονοϊό. Ο ίδιος To άρθρο Κώστας Τσόκλης: Μετά τη θύελλα αντιδράσεων για τις δηλώσεις του περί θανάτου από κορονοϊό, ξεκαθαρίζει τι εννοούσε (video) δημοσιεύτηκε στο TLIFE .\nΝα μαζέψει τα... ασυμμάζευτα επιχείρησε ο Κώστας Τσόκλης, για την δήλωσή του σχετικά με το ποιον θα έσωσε, ένα μωρό ή έναν ηλικιωμένο.\nΓια απομόνωση των δηλώσεων του για τον κορονοϊό, κάνει λόγο ο Κώστας Τσόκλης μιλώντας αποκλειστικά στην εκπομπή “Live News” του Νίκου Ευαγγελάτου στο MEGA. Οι ... Διαβάστε περισσότερα To άρθρο Τσόκλης στο “Live News”: Απομόνωσαν τις δηλώσεις μου για τον κορονοϊό” δημοσιεύτηκε στο NewsIT .\nΤελικά ποιος είναι αυτός ο κύριος Κώστας Τσόκλης που πλασάρεται ως διακεκριμένος εικαστικός και ήρθε στη ζωή μας να μας…\nΜόλις πριν τρεις μήνες, η πρόεδρος της Δημοκρατίας εγκαινίασε την προσφατη έκθεση του Κώστα Τσόκλη και πόζαρε καμαρωτή καμαρωτή στο πλευρό του. (Δείτε εδώ) Ο Κώστας Τσόκλης πριν δέκα χρόνια είχε αναστατώσει το πανελλήνιο με τις δηλώσεις συμπάθειας του προς τους βιαστές ενώ αυτές τις μέρες ξαναχτύπησε με νέες ακραίες δηλώσεις. α) Οι δηλώσεις του […] Ντροπή σας! - olympia\nΣοκάρει ο εικαστικός Κώστας Τσόκλης για τον κορονοϊό – “Εγώ θα έσωζα το γέροντα! Ένα μωρό δεν ξέρουμε αν είναι βόδι όρθιο” (video)\nΤα όσα δήλωσε ο γνωστός εικαστικός, Κώστας Τσόκλης, μιλώντας στην ΕΡΤ και την εκπομπή της Λένας To άρθρο Σοκάρει ο εικαστικός Κώστας Τσόκλης για τον κορονοϊό – “Εγώ θα έσωζα το γέροντα! Ένα μωρό δεν ξέρουμε αν είναι βόδι όρθιο” (video) δημοσιεύτηκε στο TLIFE .\nΑίσθηση έχει προκαλέσει η νέα δήλωση του γνωστού εικαστικού Κώστα Τσόκλη, ο οποίος εμφανίστηκε στην ΕΡΤ, «Art Week» και προχώρησε σε δηλώσεις που σίγουρα θα συζητηθούν. Απαντώντας σε ερώτηση σχετικά με το πώς νιώθει με την πανδημία του κοροναϊού, ο Κώστας Τσόκλης είπε χαρακτηριστικά: «Έχω ένα είδος απογοήτευσης και θυμού για το πώς φέρθηκε η κοινωνία σε διαφορετικές […]\nΤσόκλης: Εγώ θα έσωζα έναν άξιο γέροντα παρά ένα παιδί που δεν ξέρω τι θα γίνει στη ζωή του – Γιατί να το ρισκάρω;\nΜεγάλη έκπληξη προκάλεσε με όσα είπε στην εκπομπή της ΕΡΤ «Art Week» και την Λένα Αρώνη ο εικαστικός Κώστας Τσόκλης. The post Τσόκλης: Εγώ θα έσωζα έναν άξιο γέροντα παρά ένα παιδί που δεν ξέρω τι θα γίνει στη ζωή του – Γιατί να το ρισκάρω; appeared first on TheCaller.Gr.\nΤην έκθεση «Κώστας Τσόκλης. Ζωγραφική. Όρια και υπερβάσεις» εγκαινίασε η ΠτΔ\nΕΛΛAΔΑ Την έκθεση “Κώστας Τσόκλης. Ζωγραφική. Όρια και υπερβάσεις” εγκαινίασε η Πρόεδρος της Δημοκρατίας Κατερίνα Σακελλαροπούλου στο Ίδρυμα Β. & Μ. Θεοχαράκη. Τα έργα του Κώστα Τσόκλη μιλούν για την περιπέτεια της ζωής· για την φλόγα του πυρπολεί τον καλλιτέχνη κι αναχωνεύεται στη δημιουργία· για την οδοιπορία του βίου και για την αναζήτηση της αθανασίας μέσα από την τέχνη, ανέφερε η Πρόεδρος της Δημοκρατίας στον χαιρετισμό της. «Τιμάμε σήμερα έναν από τους μεγαλύτερους καλλιτέχνες του καιρού μας, έναν διεθνή εικαστικό, έναν πολυσχιδή και τολμηρό πειραματιστή. Ο Κώστας Τσόκλης κονταροχτυπήθηκε με όλα τα εκφραστικά μέσα: με τη ζωγραφική, τη γλυπτική, το σχέδιο, τη φωτογραφία, τις κατασκευές\nΕγκαίνια της έκθεσης «Κώστας Τσόκλης. Ζωγραφική. Όρια και υπερβάσεις» από την ΠτΔ\nΤην έκθεση “ Κώστας Τσόκλης. Ζωγραφική. Όρια και υπερβάσεις” εγκαινίασε σήμερα η Πρόεδρος της Δημοκρατίας Κατερίνα Σακελλαροπούλου στο Ίδρυμα Β. & Μ. Θεοχαράκη. Τα έργα του Κώστα Τσόκλη μιλούν για…\nΤην έκθεση «Κώστας Τσόκλης. Ζωγραφική. Oρια και υπερβάσεις», παρουσιάζει από τη Δευτέρα το Iδρυμα Β. & Μ. Θεοχαράκη.\nΤο Ίδρυμα Θεοχαράκη ξεκινά τη νέα σεζόν με έκθεση του Κώστα Τσόκλη\nΜε την έκθεση «Κώστας Τσόκλης Ζωγραφική. Όρια και υπερβάσεις» ανοίγει τη νέα σεζόν το Ίδρυμα Θεοχαράκη στην οδό Βασ.\nΊδρυμα Θεοχαράκη: Το διεισδυτικό χέρι του Τσόκλη μέσα από 50 εμβληματικά έργα (Photos)\nΕΛΛAΔΑ Με την έκθεση «Κώστας Τσόκλης Ζωγραφική. Όρια και υπερβάσεις» ανοίγει τη νέα σεζόν το Ίδρυμα Θεοχαράκη από τις 7 Σεπτεμβρίου, τιμώντας τα ενενηντάχρονα του ζωγράφου. Την έκθεση θα εγκαινιάσει στις 8 Σεπτεμβρίου η Πρόεδρος της Δημοκρατίας, Κατερίνα Σακελλαροπούλου, απουσία προσκεκλημένων λόγω της πανδημίας. Μέσα από πενήντα αντιπροσωπευτικά έργα της πορείας του ζωγράφου από το 1955 έως πρόσφατα, η έκθεση αποκαλύπτει το στίγμα των προσωπικών κατακτήσεων του ζωγράφου: από τα πορτραίτα της μητέρας και του πατέρα του (1955-1957) , ως τα πολυσυζητημένα του έργα «Το σκιάχτρο» (1960), «Ερείπια αρχαίας πόλης» (1960), «Δύο καρέκλες» (1967), «Μικάντο» (1975), «Μαύρες κηλίδες» (2003), «Αξιού 15» (19\nΗ έκθεση «Κώστας Τσόκλης. Ζωγραφική. Όρια και υπερβάσεις» θα διαρκέσει έως τις 8 Νοεμβρίου\nΜε την έκθεση «Κώστας Τσόκλης Ζωγραφική.\nΝέα έκθεση στο Ίδρυμα Θεοχαράκη: «Κώστας Τσόκλης. Ζωγραφική. Όρια και υπερβάσεις»\nΤο Ίδρυμα Θεοχαράκη φιλοξενεί, από τις 8 Σεπτεμβρίου 2020, την ατομική έκθεση ζωγραφικής του Κώστα Τσόκλη, με τίτλο «Κώστας Τσόκλης. Ζωγραφική. Όρια και υπερβάσεις».\n«Θα είναι κρίμα να πεθάνω τώρα κοντά»\nΟ μέγας Κώστας Τσόκλης, ένας έφηβος ετών 90 ανάμεσα στα δέντρα του στο μουσείο του στην Τήνο, σε μια εκ βαθέων συνέντευξη για τη ζωή, την Τέχνη, τη συγχώρεση, το τέλος... The post «Θα είναι κρίμα να πεθάνω τώρα κοντά» appeared first on Protagon.gr.


Krasoblog: Πετρέλαιο θέρμανσης ~ Νέο μέτρο υπέρ γραφειοκρατίας και... φοροφυγάδων!\nΠετρέλαιο θέρμανσης ~ Νέο μέτρο υπέρ γραφειοκρατίας και... φοροφυγάδων!\nΗ κυβέρνηση έχει πολλάκις υποσχεθεί ότι θα σταματήσει την αφαίμαξη των ειλικρινών φορολογουμένων και θα συλλάβει τη φοροδιαφυγή, το παραεμπόριο και τη λαθρεμπορία.\nΔυστυχώς, τα τεκταινόμενα διαψεύδουν τους ισχυρισμούς της, ενώ αποκορύφωμα για τη συγκεκριμένη περίοδο αποτελεί το σχέδιο κατάργησης του πετρελαίου θερμάνσεως, αντί της αύξησης του ΦΠΑ.\nΕίναι τουλάχιστον εξοργιστικό να απειλείται μεγάλο μέρος της κοινωνίας με διπλασιασμό του κόστους θέρμανσης (διότι εκεί οδηγεί η κατάργηση του πετρελαίου θέρμανσης), του πιο βασικού δηλαδή κοινωνικού αγαθού μετά το νερό και την τροφή, προς όφελος των… φοροφυγάδων.\nΚαι εξηγούμαι: Πώς είναι δυνατόν σε μια χώρα στην οποία όλοι παραδεχόμαστε επισήμως ότι υπάρχει τεράστια φοροδιαφυγή εισοδημάτων, ιδίως στις τάξεις των ελευθέρων επαγγελματιών, να εισάγουμε ως κριτήριο για επίδομα θερμάνσεως το… δηλωθέν στην εφορία εισόδημα;\nΔεν αντιλαμβάνεται άραγε η κυβέρνηση πόσο προκλητικό είναι για τους ειλικρινείς φορολογουμένους -κατά κύριο λόγο μισθωτούς- να γνωρίζουν ότι θα πληρώσουν το πετρέλαιο για τη ζέστη του σπιτιού τους το 2011 στη… διπλή τιμή σε σχέση με πάρα πολλές χιλιάδες φοροφυγάδων;\nΌσο για τους πραγματικούς χαμηλοεισοδηματίες, αυτοί πολύ απλά θα υποχρεωθούν να εκταμιεύσουν το διπλό ποσό για να ζεσταθούν και μετά θα…\nαναμένουν για να λάβουν (σε δόσεις, ή μήπως στο τέλος του χρόνου ή εν τέλει… κάποτε;) το επίδομα θέρμανσης για να «ρεφάρουν» αυτό το κόστος.\nΚατά συνέπεια, για τη δική τους τσέπη θα υπάρξει πραγματική επιβάρυνση αλλά και μια ολόκληρη γραφειοκρατική δομή και νέος κύκλος συναλλαγών με το Δημόσιο για να λάβουν πίσω τα χρήματά τους. Ζήτω λοιπόν η πάταξη της γραφειοκρατίας!\nΣτην πράξη είναι απολύτως δεδομένο ότι ο διπλασιασμός της τιμής του πετρελαίου θα επιφέρει μείωση της κατανάλωσης άλλων ειδών σε όλες τις κατηγορίες μέσου - κατώτερου εισοδήματος, αφήνοντας αλώβητους μόνο τους συστηματικούς φοροφυγάδες προσωπικών εισοδημάτων και βεβαίως τα πολύ υψηλά εισοδήματα, για τα οποία η άνοδος στο κόστος θέρμανσης αποτελεί μικρό πλήγμα!\nΔηλαδή, η κυβέρνηση δεν προωθεί ένα άδικο μέτρο (την αύξηση των συντελεστών ΦΠΑ σε είδη πρώτης ανάγκης) για να μη θίξει κυρίως τους πωλητές αυτών των ειδών και υπηρεσιών και εξετάζει ένα ακόμη πιο άδικο μέτρο, που θα θίξει λιγότερο ή περισσότερο τους ειλικρινείς φορολογουμένους αφήνοντας αλώβητους τους φοροφυγάδες, κάτι που δεν θα μπορούσε να συμβεί στην περίπτωση της προαναφερόμενης αύξησης του ΦΠΑ που θα ήταν γενικευμένη.\nΕν ολίγοις, έχουμε την πανηγυρική επιβεβαίωση ενός φαινομένου που διακρίνεται ολοένα και πιο καθαρά.\nΗ κυβέρνηση κυριολεκτικά βιάζει τα μικρομεσαία και μεσαία εισοδήματα, με απόλυτη έμφαση στους μισθωτούς, διότι από αυτούς μπορεί να εισπράξει, ενώ ταυτόχρονα πλήττει ποικιλοτρόπως -αλλά σε μικρότερο βαθμό- και τα πάσης φύσεως πραγματικά χαμηλά εισοδήματα.\nΠοιοι γλιτώνουν εξαιτίας της ανικανότητας του κράτους; Οι παντοτινά ευνοημένοι αυτής της χώρας, οι φοροφυγάδες!\nΚαι στη συγκεκριμένη περίπτωση, του πετρελαίου, στο πλήγμα προστίθεται και η προσβολή: εξαιτίας της ανικανότητας του κράτους να περιορίσει το λαθρεμπόριο καυσίμων, η κυβέρνηση «τιμωρεί» το ειλικρινές κομμάτι της κοινωνίας που δηλώνει τα εισοδήματά του, μεταβιβάζοντας το κόστος σε αυτό!\nΠρόκειται για τη γνωστή «λύση» των εκάστοτε πολιτικών και υπηρεσιακών «παραγόντων» του ελληνικού κράτους: «Πονάει κεφάλι, κόψε κεφάλι και στείλε τον λογαριασμό στους ειλικρινείς πολίτες».\nΤο θέμα είναι ως πότε θα τους ανεχόμαστε.\nΥ.Γ.: Δεν χρειάζεται να είναι κάποιος καπνιστής για να αντιληφθεί την τραγελαφικότητα των εξαγγελιών για 9.500 όργανα της Πολιτείας που θα αστυνομεύουν το… κάπνισμα, όταν η φοροδιαφυγή και το παραεμπόριο οργιάζουν με τεράστιες ζημίες στα δημόσια οικονομικά. Για να μη μιλήσουμε για τις άθλιες συνθήκες στον τομέα της δημόσιας υγείας…\nΥ.Γ. 2: Προφανώς και δεν είναι να απορεί κάποιος γιατί ατόνησε το υποτιθέμενο «κίνημα των αποδείξεων». Οι πολίτες μάζευαν αποδείξεις κυρίως από εκείνους που λιγότερο ή περισσότερο πρόθυμα τις έκοβαν. Κι όταν συμπλήρωσαν το όριο σταμάτησαν. Κανένας κυβερνητικός αρμόδιος όμως δεν φαίνεται να σκέφτηκε το εξής απλό:\nΌταν η έκπτωση για μια απόδειξη είναι 10% και ο ΦΠΑ στο προϊόν ή στην υπηρεσία είναι πάνω από 10%, τότε ούτε ο πελάτης έχει όφελος να ζητήσει απόδειξη και να επιβαρυνθεί τον ΦΠΑ!\nΑναρτήθηκε από Κρασοπατήρ στις Κυριακή, Σεπτεμβρίου 05, 2010\nΕτικέτες Επικαιρότητα, Τιμές


ΔΕ ΜΑΣΑΜΕ ΡΕ: Τηλεοπτικο-μαϊντανοκουίζ (εύκολο)\nPosted by ΔΕ ΜΑΣΑΜΕ ΡΕ at Tuesday, February 13, 2007\nΜα γιατί προκαλείς τον Αλέξη;\nΘέλεις να τα πάρει και να εισβάλει στα blog, όπως εισέβαλε στο ALTER;\nΦαντάζεσαι να ανοίξει κι αυτός Blog;\nΑχ ναι, θέλω blog Κούγια. Να κάνει μήνυση στους aggregators που δεν τον έχουν στο νούμερο 1 και να απαγορεύει οποιαδήποτε γραπτή αναφορά στο όνομα του. Να μπαίνουν οι χάκερς τις νύχτες και να του προσθέτουν link τη σελίδα του Λαζόπουλου. Να σχολιάζει παντού και να λέει μετά ότι δεν διαβάζει blogs. Ε ρε γέλιο που έχει να πέσει...\nΦυσικά δε βλέπει τηλεόραση γιατί είναι συνέχεια στην τηλεόραση. Μέσα... τόσο μέσα που πλάνο χωρίς αυτόν μοιάζει άδειο!\nέμεινα άλεξη, από το άφωνη! μην τα λέτε έτσι, λίγο το έχετε να μείνει ολόκληρος ΚουΚουΓειά έξω από τα blogs?\nΚ τι θέλατε να κάνει ο Pretender? φοβού τους Δαναούς κ μ@@@ φέροντας ;))\nΜα, διατί λοιδωρείτε αυτό το Πρότυπον Γαμικού Βίου;\nΈλα, είσαι καλά ή σε πλάκωσαν οι μπράβοι του Κούγια; :)\nΠαραείναι συντηριτικός πάντως,συχωρέστε την άγνοια αλλά για μένα ήταν καινουργιο φρούτο ο Κούγιας όπως και τα ποερισσότερα ευτράπελα στο ελλινισταν.\n... η αλήθεια είναι, ότι αν τα βάλετε μακροχρονίως με τον +κούγια τον μεγαλοπρεπή+ έχετε σοβαρές πιθανότητες να βρεθούμε στο ίδιο πινάκιο στην ευελπίδων.\n@Ιωάννη – Αγαπητέ, μπα, που τέτοια τύχη. Πολύ δουλειά απλώς.\n@A.F.M. – Αυτό είναι δημοσιότητα επιτέλους. Αν εισβάλει ο Kούγιας θα ανέβει η αναγνωσιμότητα του blog. Eίδες πόσο γρήγορα θα γίνω και εγώ ίδιος;\n@helix – Υπομονή. Mην αποκλείεις τιποτα.\n@holden – Ποτέ, ποτέ δε βλέπει. Αυτοί οι συνεργάτες του όλο τον ενοχλούν.\n@avissos – Tακτικός θαμώνας στον Pretender. Eδώ που τα λέμε και ο Pretender πέταξε ένα μπουκάλι σε έναν διαιτητή σε αγώνα ποδοσφαίρου. Συμμερίζεται την αγανάκτηση του ανθρώπου.\n@cyrusgeo – Kαι του ανδρισμού επίσης.\n@mar sy – Έχεις χάσει τέτοιο πρόγραμμα;\n@funel – Δε λέω, αλλά τι γράφτηκε εδώ μέσα που δεν είναι γεγονός στις εφημερίδες; Θα μου συστήσεις τον δικηγόρο σου ελπίζω. Mετά θα κάνω και ένα ωραίο βυττοη με την φάτσα του Kούγια σαν τον προφήτη +ευλόγησον+.\nGMT DEN TON EIDA\nEINAI O AGAPHMENOS MOY, AMESWS META TON TRAGA TON EXW KAI PRIN TON KAKOYNAKH TON EXW...\nEinai makran kalyteros tsirkos o Kou-kougias\nΕγώ ένα θα ήθελα να μάθω: πώς ακριβώς πρόσβαλε ο ομοφυλόφιλος τον ανδρισμό του Κούγια;\nEίναι μία κατά τη γνώμη αστεία ιστορία. Eννοώ στ’ αλήθεια. O Γρηγόρης Bαλιανάτος είπε ο’τι το μίσος του Kούγια για τους ομοφυλόφυλους μπορεί να εξηγηθεί μόνο επειδή θα είχε κάποια τραυματική ομοφυλοφυλική σχέση. Kαλή προβοκάτσια. O Kούγιας έγινε έξαλλος με τον υπαινιγμό. Φυσικά γίνεται έξαλλος πολύ τακτικά οπότε δε κάνει και εντύπωση …


Γιατί τρώμε τα πάντα όταν είμαστε μεθυσμένοι\nMY SELF OFF Magazine 6 Σεπ 2018\nΑυτός είναι ο λόγος που το φαγητό μοιάζει τόσο νόστιμο όταν είσαι μεθυσμένος\nΚαι ποιος από εμάς δεν έχει ψάξει για λίγο φαγητό μετά από μια νύχτα κραιπάλης, αναζητώντας το πλησιέστερο fast food ή κάνοντας επιδρομή στο ψυγείο για ότι έχει περισσέψει ;\nΚαι παράξενο είναι πως ότι κι αν φας δεν σε απογοητεύει ποτέ μοιάζοντας ίσως με το καλύτερο γεύμα της ζωής σου! Ειδικά αν σκεφτείς πως αν δοκιμάσεις το ίδιο φαγητό νηφάλιος ενδέχεται να μην σε ικανοποιήσει.\nΣε έρευνα που δημοσιεύτηκε νωρίτερα το 2018 στην επιθεώρηση «Nature Communications» οι ερευνητές βρήκαν πως τα ποντίκια έτρωγαν σημαντικά περισσότερο όταν τα πότιζαν με αλκοόλ για τρεις μέρες στη σειρά απ’ ότι όταν ήταν νηφάλια. Αναλύοντας τον εγκέφαλο των ποντικιών, είδαν πως συγκεκριμένοι νευρώνες ήταν πιο δραστήριοι μετά την κατανάλωση αλκοόλ, το οποίο απελευθερώνει ένα πεπτίδιο που μας κάνει να θέλουμε να τρώμε ακόμα και αν δεν πεινάμε.\nΚαι αυτό το κάνει αναστέλλοντας τη δράση της λεπτίνης, της πρωτεϊνικής ορμόνης που ρυθμίζει την ενεργειακή πρόσληψη και την όρεξή μας τελικά. Γι’ αυτό και τα φαγητά μοιάζουν τόσο νόστιμα όταν είσαι μεθυσμένος. Επειδή ο οργανισμός μας μας κάνει να θέλουμε να φάμε τα πάντα ξεγελώντας την αίσθηση της πείνας. Και όταν πεινάς είναι γνωστό πως βρίσκεις τα πάντα πεντανόστιμα.\nPrevious Post: « Καλοκαιρινές εξορμήσεις γνωστών Χαλκιδέων στο εξωτερικό!\nNext Post: ΠΟΙΑ ΠΑΡΑΛΙΑ ΕΙΝΑΙ “ΕΠΙΓΕΙΟΣ ΠΑΡΑΔΕΙΣΟΣ” ΓΙΑ ΤΗ ΧΑΛΚΙΔΑ ΤΟΝ ΣΕΠΤΕΜΒΡΗ; »


Έφυγε από την ζωή 9χρονο αγοράκι στο σχολείο\nΑρχική ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ Π.Ε. ΑΧΑΪΑΣ Έφυγε από την ζωή 9χρονο αγοράκι στο σχολείο\nΤραγικό συμβάν σε σχολείο – Έφυγε από την ζωή 9χρονο αγοράκι\nΈνα εννιάχρονο αγοράκι από το χωριό Σκιαδά Αχαΐας πέθανε το πρωί της Παρασκευής. Το τραγικό συμβάν συνέβη, σύμφωνα με πληροφορίες του the best.gr, την ώρα που το παιδί ήταν στο σχολείο του, που βρίσκεται στο χωριό Σταυροδρόμι. Επί τόπου έσπευσαν δύο ασθενοφόρα.\nΟ θάνατός του φέρεται να έχει παθολογικά αίτια.\nΜε την οικογένεια μίλησε η Κεραμέως\nΠροηγούμενο άρθροΕντοπίστηκαν 13 κρούσματα σε εταιρεία μπαχαρικών\nΕπόμενο άρθροΣυνάντηση του Αντιπεριφερειάρχη με τον Δήμαρχο Ναυπάκτου για θέματα αγροτουρισμού\nΥποχρεωτική τηλεκπαίδευση για τους μαθητές Γυμνασίου και Λυκείου Το υπουργείο Παιδείας από την ερχόμενη Δευτέρα προχωρά σε εξ’ αποστάσεως διδασκαλία των μαθητών, ύστερα από την...


Έγκλημα στον Βόλο: Στον εισαγγελέα ο 39χρονος που δολοφόνησε τη νονά του - Aftodioikisi.gr\nΤο έγκλημα στον Βόλο έχει συγκλονίσει την περιοχή, ενώ σήμερα αναμένεται να οδηγηθεί στον Εισαγγελέα ο 39χρονος που κατηγορείται ότι σκότωσε την 75χρονη νονά του. Η κηδεία της άτυχης γυναίκας θα γίνει σήμερα Τρίτη 9 Νοεμβρίου, στις 11:00.\nΠιο συγκεκριμένα, ο άνδρας, ο οποίος σε επικοινωνία που είχε με τις Αρχές είχε ομολογήσει τη δολοφονία της άτυχης γυναίκας, ενώ στη συνέχεια είχε εξαφανιστεί, παραδόθηκε στο βράδυ της Δευτέρας, όταν εμφανίστηκε στην υποδιεύθυνση Ασφαλείας Βόλου.\nΑφού ομολόγησε, περιέγραψε στους αστυνομικούς της Ασφάλειας Βόλου πώς σκότωσε με 42 μαχαιριές την νονά του μέσα στο σπίτι της στο Βόλο. Ο 39χρονος προσπάθησε στην αρχή της περιγραφής του να υποστηρίξει ότι ήταν υπό την επήρεια ναρκωτικών και ότι σκότωσε την 74χρονη γυναίκα γιατί δεν του έδινε τα χρήματα που της ζητούσε.\n«Είχα κάνει χρήση κοκαΐνης όταν πήγα στο σπίτι της νονάς μου. Ζήτησα 2.000 ευρώ και της είπα ότι τα είχα ανάγκη. Εκείνη δεν ήθελε να μου τα δώσει. Τσακωθήκαμε άσχημα. Εγώ ήμουν υπό την επήρεια της κοκαΐνης και δεν ήξερα τι έκανα. Άρπαξα το μαχαίρι και άρχισα να την χτυπάω».\nΑμέσως μετά ο 39χρονος περιέγραψε στους αστυνομικούς πώς φρόντισε να καθαρίσει και να σφουγγαρίσει τα πάντα στο σπίτι ώστε να μην υπάρχουν ίχνη της δολοφονίας που είχε κάνει.\nΟ εισαγγελέας, ο οποίος είχε ενημερωθεί από την Ασφάλεια Βόλου για την ομολογία του 39χρονου, είχε εκδώσει ήδη ένταλμα σύλληψης και σήμερα το πρωί ο 39χρονος θα οδηγηθεί στον εισαγγελέα.\nΟ 39χρονος είχε μάλιστα υποστηρίξει στο τηλεφώνημα-ομολογία ότι θα αυτοκτονούσε, κάτι όμως για το οποίο δεν είχαν πειστεί οι αστυνομικές αρχές, που εδώ και λίγες ώρες εκτιμούσαν ότι ο κατηγορούμενος θα πήγαινε να παραδοθεί σε κάποιο από τα αστυνομικά τμήματα στο Βόλο. Ο ιατροδικαστής το μεσημέρι είχε διαπιστώσει ότι το θύμα έφερε 42 μαχαιριές, όλες στην κοιλιακή χώρα και το λαιμό.\n«Εγώ την σκότωσα» – Το τηλεφώνημα του δράστη πριν εξαφανιστεί\nΤο τηλεφώνημα που έκανε από έναν φούρνο που βρίσκεται σε περιοχή λίγο έξω από το Βόλο , όπως αποκάλυψε το CNN Greece, ήταν το τελευταίο στίγμα που έδωσε ο 39χρονος που αναζητείται από τις Aρχές ως ο δράστης της άγριας δολοφονίας της 75χρονης γυναίκας, η οποία μάλιστα τον είχε βαφτίσει.\nΑπό εκείνη τη στιγμή τα ίχνη του είχαν χαθεί και το κινητό του τηλέφωνο όχι μόνο ήταν κλειστό αλλά δεν έδινε καν στίγμα.


Σοκ στη Βουδαπέστη! Αθλήτρια έχασε τις αισθήσεις της μέσα στην πισίνα - Κατοχικά Νεα\n00:33 - 23/06/2022\nΣοκ στη Βουδαπέστη! Αθλήτρια έχασε τις αισθήσεις της μέσα στην πισίνα\nΣκηνές τρόμου εκτυλίχθηκαν στο κολυμβητήριο της Βουδαπέστης, κατά τη διάρκεια του τελικού σόλο στην καλλιτεχνική κολύμβησης, όταν η Ανίτα Αλβάρεζ έχασε τις αισθήσεις της μέσα στο νερό.\nΚατά τη διάρκεια της χορογραφίας της εντός του νερού, έχασε τις αισθήσεις της με αποτέλεσμα να βυθιστεί στη πισίνα. Άμεσα, ο Ισπανός προπονητής της Αντρέα Φουέντες βούτηξε στο νερό και την επανέφερε στην επιφάνεια της πισίνας. Έπειτα την έβγαλε έξω από το νερό με την βοήθεια των υπεύθυνων, ώστε να της προσφερθούν οι πρώτες βοήθειες.\nΕυτυχώς, η αθλήτρια της καλλιτεχνικής κολύμβησης με τη βοήθεια των ειδικών, οι οποίοι έσπευσαν ταχύτατα σε αυτήν, ανέκτησε τις αισθήσεις της και είναι εκτός κινδύνου. Πλέον, θα υποβληθεί σε περαιτέρω εξετάσεις για να γίνουν γνωστά τα αίτια αυτού του συμβάντος.


Ο ανθοπώλης που άκουσε τη μαμά του και έγινε μεγιστάνας - Flashnews.gr\nΟ ανθοπώλης που άκουσε τη μαμά του και έγινε μεγιστάνας\nΠήγε κόντρα στις προβλέψεις των ειδικών, εμπιστεύτηκε το ένστικτό του, άκουσε τη συμβολή της μητέρας του και έγινε εκατομμυριούχος φτιάχνοντας κολοσσό μισού δις. στις ΗΠΑ.\nΣτα 17 του χρόνια, ο Tariq Farid δανείστηκε 5.000 δολάρια από τους γονείς του και αγόρασε ένα ανθοπωλείο στο East Haven, του Κονέκτικατ στις ΗΠΑ.\nΜέσα σε δυο χρόνια κατάφερε να έχει στην κατοχή του τέσσερα παρόμοια καταστήματα. Ομως αυτό δεν του ήταν αρκετό και έτσι μετά από επτά χρόνια ως ανθοπώλης άρχισε να πειραματίζεται.\nΑρχισε λοιπόν να δημιουργεί ανθοδέσμες για φάγωμα. Βούτηξε τους ανανάδες, τα καρπούζια και τα μήλα στη σοκολάτα και τα μετέτρεψε σε πανέμορφα μπουκέτα μοναδικά στο είδος τους.\nΟλοι τότε έπεσαν πάνω του κι άρχισαν να τον αποθαρρύνουν. «Κανείς δεν ασχολείται με κάτι τέτοιο. Αρα δεν καταλαβαίνω πως πιστεύεις ότι θα πετύχεις κάτι με αυτό» του είχε πει ένας αξιοσέβαστος επαγγελματίας από τον οποίο ζήτησε μια συμβουλή, όπως εξομολογείται σήμερα στο Business Ιnsider.\nΟταν όμως πήρε μια από τις νέες του φρουτένιες συνθέσεις στο σπίτι και τις είδε η μητέρα του, του είπε: «Θα γίνει επιτυχία». Αυτή ήταν όλη κι όλη η ενθάρρυνση που χρειαζόταν για να ξεκινήσει κάτι που μέσα του είχε ήδη αποφασίσει.\nΤο ένστικτό του και το ένστικτο της μητέρας του αποδείχθηκαν αλάνθαστα, αφού αυτή τη στιγμή, η εταιρεία του «Edible Arrangements» είναι από τα πλέον επιτυχημένα franchise διεθνώς. Την πρώτη ημέρα λειτουργίας της είχε 30 παραγγελίες. Τον πρώτο χρόνο αποδείχθηκε κερδοφόρα. Τον δεύτερο χρόνο το κέρδος διπλασιάστηκε. Ξεκίνησε να κάνει franchise το 2001 και έκτοτε έφτασε να είναι μια επιχείρηση με τζίρο 500 εκατ. δολάριων, ηγέτιδα δύναμη στον τομέα της με πάνω από 1.200 καταστήματα franchise. Στη λίστα των 5000 κορυφαίων εταιρειών franchise του περιοδικού Entrepreneur καταλαμβάνει την 40η θέση.\n«Δεν πρέπει να φοβάσαι να πηγαίνεις κόντρα στις συμβουλές των ειδικών, όταν στην καρδιά σου πιστεύεις ότι αυτό που πας να κάνεις είναι σωστό» καταλήγει.\nΔευτέρα, 18 Μαΐου 2015, 16:30


Η γέννηση της αθηναϊκής Ανάφης - Φοιτητικός Κόσμος\nHome » Η γέννηση της αθηναϊκής Ανάφης\n11/07/2020 11/07/2020 Γράφουν στον Φ.Κ.\nΑναφιώτικα: μία ιδιόμορφη συνοικία κάτω από τον ιερό βράχο της Ακρόπολης.\nΕίτε επιτηδευμένα είτε ανεπιτήδευτα, στο πλαίσιο ενός πρωινού περιπάτου ή μίας βραδινής εξόδου, όλοι και όλες μας έχουμε απολαύσει εκεί τον καφέ, τα ρακόμελα και τα κρασιά μας και έπειτα έχουμε θαυμάσει την όμορφη αισθητική που απλόχερα μας προσφέρεται. Η αρχιτεκτονική σαφώς ξεχωρίζει από αυτήν της υπόλοιπης πόλης και η ατμόσφαιρα αποπνέει κάτι που προσιδιάζει περισσότερο σε νησί παρά σε αστικό περιβάλλον. Λαμβάνοντας υπόψιν τη μοναδικότητα της περιοχής, αναδύεται εύλογα η απορία: Πώς και γιατί τα Αναφιώτικα διαμορφώθηκαν έτσι, ώστε σήμερα να αποτελούν ένα κομμάτι της πόλης που δεν θυμίζει τίποτα από τα υπολειπόμενα μέρη της Αθήνας;\nΠρόσωψη παραθύρου στα Aναφιώτικα\nΒρισκόμαστε στο έτος 1832. Ο πρώτος κυβερνήτης της πλέον ελεύθερης Ελλάδας, Ιωάννης Καποδίστριας έχει δολοφονηθεί και τα ηνία της εξουσίας αναλαμβάνει ο βαυαρός πρίγκιπας Όθωνας. Η πρωτεύουσα μεταφέρεται από το Ναύπλιο στην παραγκωνισμένη και ερειπωμένη Αθήνα. Όπως μπορεί να φανταστεί κανείς, ο Όθωνας δεν καταφθάνει μόνος του στη νέα πρωτεύουσα· μαζί του, ακολουθούν η πιστή σε αυτόν Αντιβασιλεία (όργανο που συγκυβερνά μαζί του έως το 1835 καθώς είναι ανήλικος), μέρος του βαυαρικού στρατού και μέλη του παλατιού που στελεχώνουν τη βαυαρική γραφειοκρατία. Δημιουργείται έτσι, λοιπόν, πρωτίστως η ανάγκη στέγασης της βαυαρικής διοίκησης και του βασιλιά Όθωνα, και εν γένει μία ευρύτερη επιθυμία για την ανανέωση της Αθήνας, προκειμένου να πληροί τις προϋποθέσεις μίας -κατά τα ευρωπαϊκά πλέον πρότυπα- πρωτεύουσας. Συνεπώς, στην Αθήνα του Όθωνα υπάρχει ζήτηση για εργατικό δυναμικό, το οποίο θα κτίσει τα ανάκτορά του και θα ανοικοδομήσει την πόλη συλλήβδην.\nΤο εργατικό δυναμικό αυτό συνδιαμορφώνουν άτομα από όλη την Ελλάδα, κυρίως Κυκλαδίτες, πολυπληθέστεροι και επιδεξιότεροι μεταξύ αυτών, οι Αναφιώτες. Σε πρώτη φάση, οι εργάτες εγκαθίστανται στην περιοχή της Ακαδημίας, όπου τους είχαν παραχωρηθεί οικόπεδα για τη μόνιμη διαμονή αυτών και των οικογενειών τους. Σύντομα όμως, το κόστος διαβίωσης στην περιοχή ανέβηκε με αποτέλεσμα μερικοί να αναζητήσουν έναν νέο τόπο κατοικίας. Το κενό κάτω από τον βράχο της Ακρόπολης, στα μάτια του ξυλουργού Γεωργίου Δαμίγου και του κτίστη Μάρκου Σιγαλά, δίνει την ιδανική λύση στο στεγαστικό πρόβλημα που αντιμετωπίζουν. Με πρωτοβουλία αυτών των δύο εργατών από την Ανάφη, εμφανίζονται αυθαίρετα σε πολύ σύντομο χρονικό διάστημα στο μέρος αυτό δύο κατοικίες. Με τον καιρό, τα οικίσματα στην περιοχή αρχίζουν να πληθαίνουν καθώς οι υπόλοιποι Αναφιώτες ακολουθούν πιστά το παράδειγμά τους και αποφασίζουν να συσπειρωθούν. Ολόκληρη η συνοικία χτίζεται κατά τα αρχιτεκτονικά πρότυπα της Ανάφης, καθώς -ένας μάλλον υποσυνείδητος- σκοπός ήταν το μέρος αυτό να θυμίζει λίγο από την παλαιά πατρίδα, για λόγους νοσταλγίας. Κάπως έτσι, αναδύεται ένα μικρό «νησί» στους πρόποδες του Παρθενώνα.\nΕυτυχώς για εμάς, παρά το γεγονός ότι η περιοχή σύμφωνα με τη νομοθεσία θεωρούταν αρχαιολογική ζώνη (επομένως ο εποικισμός της καθίσταται παράνομος), οι αρχές ποτέ δεν προέβησαν στην κατεδάφιση του οικισμού. Έως και σήμερα, λοιπόν, 45 άσπρα σπιτάκια με μπλε παράθυρα και βουκαμβίλιες διατηρούνται και βρίσκονται καλά κρυμμένα στο κέντρο της Αθήνας. Ένα μέρος απόδρασης από τους γρήγορους ρυθμούς που επιβάλλει ο σύγχρονος τρόπος ζωής, ένα κυκλαδίτικο νησί στην καρδιά της πρωτεύουσας, έτοιμο να μας υποδεχτεί και να μας ταξιδέψει εκτός Αθήνας, έστω και πλασματικά.\nΑκρόπολη, Αναφιώτικα, Βόλτες, Γειτονιές, Τουρισμός στην πόλη σου


Οριστικό: Ο ΣΚΑΪ έδιωξε Τανιμανίδη – Μπόμπα. Όλο το παρασκήνιο - Alldaynews.gr\nΣας είχα γράψει για την επιλογή του ΣΚΑΪ που αυτή τη στιγμή κρατάει τα ηνία της ενημέρωσης με πολύ υψηλό μέσο όρο τηλεθέασης να μην βγάλει στον «αέρα» των ενημερωτικών του εκπομπών και των δελτίων ειδήσεων την Χριστίνα Μπόμπα και τον Σάκη Τανιμανίδη.Ήταν άνωθεν εντολή καθώς ο σταθμός θέλει να διατηρήσει το πολύ σοβαρό προφίλ του προτιμώντας να φιλοξενούνται στη συχνότητά του επιφανείς γιατροί – κατά προτίμηση καθηγητές – και πολιτικοί.\nΟύτε με αυτές του Σάκη στο «Boom» που κόπηκε αλλά πολύ περισσότερο με την Μπόμπα στο «The Voice» (“μελαχρινή Κωνσταντίνα Σπυροπούλου” την αποκαλεί ακόμη και τώρα στέλεχος του ΣΚΑΪ λόγω φυσικά της πολύ ψιλής και άκρως αντιτηλεοπτικής φωνής της influencer, instagramer).\nΚορωνοϊός: Ζωντάνεψαν θάμνοι (video)\nΑπαγόρευση κυκλοφορίας: Νέα μέτρα. Στα 300 ευρώ το πρόστιμο. Περιορίζεται ο χρόνος βόλτας


«Ο συγκεκριμένος, ακολουθώντας τη μοίρα των τραγικών ηρώων που του άρεσε να σκηνοθετεί και να ερμηνεύει, όπως ο Μάκβεθ, μέθυσε από την απόλυτη εξουσία, την καταχράστηκε και κατρακυλάει τώρα από την κορυφή του κόσμου στον πάτο, στον διασυρμό και στην πλήρη απαξίωση»\n«Να που η ανθρώπινη φύση μάς εκπλήσσει, δυστυχώς όχι πάντα ευχάριστα. Ο συγκεκριμένος, ακολουθώντας τη μοίρα των τραγικών ηρώων...»\nΟ Χάρης Ρώμας μιλά έξω από τα δόντια για όλα όσα έχουν δει το φως της δημοσιότητας τις τελευταίες ημέρες στον χώρο του θεάτρου, με συνέντευξή του στο ένθετο του πολιτισμού «Secret» της εφημερίδας Παραπολιτικά και τον Γιάννη Ξυνόπουλο.\nΗ κοινή γνώμη παρακολουθεί έκπληκτη τα όσα συμβαίνουν στον χώρο των Τεχνών, και ιδίως του θεάτρου, ενώ ολοένα και περισσότεροι εντός και εκτός κλάδου στρέφονται υπέρ του ελληνικού κινήματος #MeToo.\nΗ στήλη μίλησε με τον δημοφιλή ηθοποιό Χάρη Ρώμα, ο οποίος, όλα τα χρόνια που βρίσκεται στον χώρο, δεν μπορούσε ποτέ να φανταστεί όλο αυτό που θα ακολουθούσε.\nΕίχε απλώς δυσφορία για περιπτώσεις κατάχρησης εξουσίας, μεγαλομανίας, αλαζονικής συμπεριφοράς και μια αίσθηση ότι κάποιοι νομίζουν ότι δικαιωματικά τους ανήκει ο χώρος του θεάματος. Περιπτώσεις σεξουαλικής παρενόχλησης, που, όπως μας είπε, είχε συμβεί και σε εκείνον, όταν ήταν νεότερος, γνώριζε.\nΛόγω της μεγάλης ανεργίας των καλλιτεχνικών κλάδων, νόμιζαν ότι ήταν ελεγχόμενες, όπως και στη δική του περίπτωση, που την αντιμετώπισε μόνος του, παρά το σοκ που πέρασε όταν του έγιναν οι ανήθικες προτάσεις.\nΜετά το σοκ, λοιπόν, έπρεπε να κινηθώ στη συνέχεια με τους δικηγόρους μου αστικά και ποινικά, παρότι η συγκεκριμένη φυλλάδα και ο συγκεκριμένος ρυπαρογράφος, που κρύβεται από πίσω της, είναι γνωστό ότι ανήκουν στα κατακάθια της δημοσιογραφίας. Όσο ανυπόστατο, όμως, κι αν είναι το κατάπτυστο\nδημοσίευμα, δεν παύει να είναι ένα πρωτοσέλιδο, που σε κάποιους, λίγους, αφελείς ή αρρωστημένους εξυπνάκηδες, δημιουργεί φαντασιώσεις και συνειρμούς».\nΑποκαθηλώθηκαν άτομα που είχαμε ψηλά μετά τις αποκαλύψεις που είδαν το φως της δημοσιότητας; «Δεν ξέρω αν δικαιούται να είναι ψηλά κάποιος που δηλώνει μόνος του “Είμαι το μεγαλύτερο ταλέντο της γενιάς μου” ή που αναλαμβάνει τα εργασιακά ως υπουργός της προηγούμενης κυβέρνησης εκφέροντας εξυπνάδες του τύπου “Πήρα μια καυτή πατάτα και θα προσπαθήσω να τη δροσίσω”. Δεν φτάνουν μόνο το ταλέντο και οι σκηνικές δεξιότητες για να είναι κάποιος ψηλά. Το ηθικό ανάστημα μετράει περισσότερο, η σοβαρότητα, η σεμνότητα και η καλοσύνη», απαντά.\nΓια το αν η κατάσταση έχει επηρεάσει το έργο του, λέει: «Έχω γράψει ένα θεατρικό για την κατάχρηση της εξουσίας στο θέατρο. Θα ανέβει του χρόνου στο “Alhambra Art Theater”. Δεν θα παίξω ούτε θα σκηνοθετήσω, απλά είμαι ο συγγραφέας. Tο αγαπώ πάρα πολύ και θα χαρώ να το δω να υλοποιείται επί σκηνής. Ο τίτλος του είναι “Στη σκιά του Λόρκα”».\nΜετά το «Καφέ της Χαράς», έρχεται νέα τηλεοπτική στέγη και νέα δημιουργία; «Δεν θα πω τίποτα απολύτως, κυρίως γιατί είμαι προληπτικός. Είναι αλήθεια ότι γίνονται οι απαραίτητες συζητήσεις σε όλα τα επίπεδα, κυρίως ποιότητας και πιστότητας προϊόντος, αλλά και σε οικονομικό επίπεδο. Πιστεύω ότι είμαστε σε πολύ καλό δρόμο».\nΟ Χ. Ρώμας αγαπάει, όμως, και το ελληνικό σινεμά. Μαθαίνουμε ότι ετοιμάζει μια νέα δουλειά. «Το να κάνω κινηματογράφο το επιθυμώ διακαώς, ακριβώς γιατί δεν έχω κάνει πολύ. Αντίθετα, έχω κάνει πάρα πολλή τηλεόραση. Πρέπει να πούμε, βέβαια, ότι η βιομηχανία του κινηματογράφου στην Ελλάδα είναι πολύ μικρή. Υπάρχει ένα αγγλόφωνο σενάριο, υπέροχο, που έχω το όνειρο να υλοποιηθεί άμεσα. Το "άμεσα" είναι λίγο σχετικό. Εκτός από τη χρηματοδότηση, που είναι το σημαντικότερο πρόβλημα πάντα, πρέπει να βρεθεί και ο χρόνος για να γυριστεί, που στη δική μου περίπτωση είναι επίσης βασικό. Πραγματικά, χρειάζομαι δύο ζωές για να κάνω όλα αυτά που κάνω και σχεδιάζω να κάνω στο μέλλον».\nΤελικά, το διάστημα της πανδημίας ήταν δημιουργικό; «Έχω την εντύπωση ότι από αυτό το καλοκαίρι, που θα βοηθήσουν και οι καιρικές συνθήκες, το θέατρο θα αρχίσει να λειτουργεί, μπορεί ακόμη με κάποιους περιορισμούς, αλλά ο επόμενος χειμώνας θα μας βρει πολύ κοντά στην κανονικότητα και σε σχέση με τα θέατρα. Αν με ρωτάτε αν ο κορονοϊός ήταν μια περίοδος δημιουργική για μένα, θα σας πω ότι εμένα με έσωσε με τρία θαυμαστικά. Βρήκα τον χρόνο να τελειώσω μαζί με την Άννα Χατζησοφιά το σενάριο του “Καφέ της Xαράς” και κάναμε γυρίσματα συνεχώς».\nΣχετικά με την παράσταση «Ο Κλέαρχος, η Μαρίνα και ο κοντός», που η πανδημία διέκοψε την επιτυχία της, υπάρχει περίπτωση να τη δούμε να περιοδεύει σε όλη την Ελλάδα, όταν αυτό επιτραπεί;\n«Φυσικά θα περιοδεύσουμε σε όλη την Ελλάδα και το περιμένω αυτό πώς και πώς, να έρθω σε επαφή\nμε όλους τους Έλληνες».\nΠριν κλείσουμε, του ζητώ ένα τελευταίο σχόλιο για τον Κωνσταντίνο Μαρκουλάκη και το ΣΕΗ σε ένα θέμα που αυτό το διάστημα έχει πάρει διαστάσεις.\n«Θα σας πω, χωρίς να είμαι πλήρως ενημερωμένος για την ανακοίνωση του ΣΕΗ που “φωτογράφισε” τον Κωνσταντίνο, ούτε και για την απάντηση του Κωνσταντίνου Μαρκουλάκη. Όταν είσαι φίλος με έναν άνθρωπο ο οποίος φέρεται να είναι κακοποιός ή ότι έχει κάνει αξιόποινα αδικήματα είναι πολύ δύσκολη περίπτωση. Και αυτό γιατί, από τη μία, πρέπει να ακολουθήσεις τις ηθικές αρχές που θεσπίζει το κοινωνικό σύνολο στο οποίο ζούμε, που όλοι μαζί έχουμε θεσπίσει, και να τις προασπιστείς, και, από την άλλη, το συναισθηματικό φορτίο, όταν γνωρίζεις τη φωτεινή πλευρά ενός ανθρώπου -γιατί προφανώς τη φωτεινή πλευρά θα γνώριζε-, είναι δυσβάστακτο.\nΠραγματικά, δεν θα ήθελα να είμαι σε μια τέτοια θέση όπως αυτή του Κ. Μαρκουλάκη, υποθέτοντας, βέβαια, πάντα ότι δεν ήταν ενήμερος γι’ αυτές τις ανοίκειες πράξεις, τις ανήκουστες και αποτρόπαιες».


Online Παιχνίδι Fullmetal Alchemist Rise *. Παίξτε το παιχνίδι online δωρεάν Fullmetal Alchemist Rise *. Κατεβάστε το παιχνίδι Fullmetal Alchemist Rise *. Παιχνίδια Περιπέτεια - Παιχνίδια για αγόρια\nΣυναρπαστικές περιπέτειες χάλυβα αλχημιστή παύει να εκπλήσσει, δεν ποικιλόμορφη του.\n© sgames.org -. Δωρεάν online παιχνιδιών Fullmetal Alchemist Rise * () σε απευθείας σύνδεση κόσμο παιχνιδιού παιχνίδι λάμψης Fullmetal Alchemist Rise * για δωρεάν. Μην ξεχάσετε να αξιολογήσετε αυτό το παιχνίδι Fullmetal Alchemist Rise * και να μοιραστούν αυτό το παιχνίδι με τους καλύτερους φίλους σας.\nΠαιχνίδι Fullmetal Alchemist Rise * σε απευθείας σύνδεση\nΠεριγραφή του παιχνιδιού Fullmetal Alchemist Rise * γραμμή. Πώς να παίξετε το παιχνίδι online Συναρπαστικές περιπέτειες χάλυβα αλχημιστή παύει να εκπλήσσει, δεν ποικιλόμορφη του. Σε αυτό το παιχνίδι θα πρέπει να peremeschatsya μεταξύ των μπλοκ πατώντας το πλήκτρο Shift για να βγάλουμε και τα πλήκτρα βέλους για να μετακινηθείτε. Βοήθεια ήρωας μας να φτάσουμε στον τερματισμό και να νικήσει όλους τους αντιπάλους.\nFullmetal Alchemist Rise * ( Ψηφοφορίες6, Δευτεροβάθμια Βαθμολογία: 3.5/5)


Το Erasmus+ ενισχύει τον ευρωπαϊκό τρόπο ζωής - tomanifesto.gr\nby MANIFESTO 22.12.2020\nΟι μέρες των Χριστουγέννων δεν προσφέρονται για αντιπαράθεση. Είναι μια πρώτης τάξεως ευκαιρία για ανασύνταξη και περισυλλογή. Η νόσος covid-19 άλλαξε τις συνήθειες μας και χάσαμε την πυξίδα του «ευρωπαϊκού τρόπου ζωής.» Η νέα γενιά διεκδικεί τη ταυτότητα της, μέσα από νέες προκλήσεις και αντιπαραθέσεις. Το Erasmus+ δίνει νέες ευκαιρίες και ανοίγει δρόμους σύγκλισης και συνεννόησης.\nΠολυετές πρόγραμμα ανασυγκρότησης της οικονομίας και «επούλωσης» των «πληγών»\nΧριστούγεννα στα νοσοκομεία: Εκεί ο Άγιος Βασίλης φορά άσπρη στολή και ιατρικό σκούφο


Τάσεις της μόδας από όλο τον κόσμο που αξίζει να αντιγράψετε | Epithimies\nΗ άνοιξη αρχίζει να κάνει αισθητή την παρουσία της και εμείς σας παρουσιάζουμε μερικές φρέσκες και συναρπαστικές τάσεις μόδας για να «φωτίσετε» την γκαρνταρόμπα σας. Αν θέλετε να αλλάξετε τον τρόπο που ντύνεστε, διαβάστε εδώ κάποιες συμβουλές. Όσο για τη νέα σεζόν, πάρτε μερικές ιδέες από τις πιο κομψές γυναίκες σε όλο τον κόσμο. Από την Αμερική έως την Ινδία, αυτές είναι οι τάσεις που θα θέλετε να δοκιμάσετε:\nΟι Γαλλίδες είναι διάσημες για την έμφυτη κομψότητά τους. Ποιο είναι λοιπόν το μυστικό τους; Βρίσκουν το δικό τους look και μένουν πιστές σε αυτό. Δεν είναι θύματα της μόδας και φροντίζουν να χτίσουν τη δική τους ενδυματολογική ταυτότητα επενδύοντας σε ποιοτικά κομμάτια που αντέχουν στον χρόνο.\nΚάντε το όπως το κάνουν: Στις Γαλλίδες αρέσει να «παίζουν» με την ανδρική μόδα και δεν διστάζουν να επιλέγουν κομμάτια από καταστήματα ανδρικών ρούχων ώστε να τα προσαρμόζουν στο δικό τους στιλ. Αυτή τη σεζόν, το καρό σακάκι θα φορεθεί πολύ. Φορέστε το με ασορτί φούστα ή πάνω από λευκό πουκάμισο και τζιν για να αναβαθμίσετε το casual look σας — σε κάθε περίπτωση, αυτό το κομμάτι είναι μία πολύ καλή επένδυση.\nΤην ίδια στιγμή που οι διεθνείς τάσεις μόδας βρίσκουν ολοένα μεγαλύτερη αποδοχή στην Ινδία, κάποιες γυναίκες βρίσκουν τρόπους για να μεταμορφώνουν τις παραδοσιακές ενδυμασίες της χώρας και να κάνουν εντυπωσιακές εμφανίσεις. Από denim σάρι έως glamorous τουαλέτες, η Ινδία αγκαλιάζει τα τολμηρά χρώματα, τα σχέδια και τα αντίθετα μεταξύ τους στιλ.\nΚάντε το όπως το κάνουν: Κάντε μια μείξη από διαφορετικά στοιχεία της γκαρνταρόμπας σας και μη φοβάστε να συνδυάσετε υφάσματα και στιλ που θεωρητικά δεν ταιριάζουν μεταξύ τους. Η μόδα θέλει παιχνίδι: πειραματιστείτε λοιπόν, συνδυάζοντας πρωινά και βραδινά κομμάτια και προσθέτοντας μια νότα λάμψης στο look σας φορώντας τολμηρά κοσμήματα. Για αυτή την άνοιξη, οι style influencers της Ινδίας προτείνουν έντονα σχέδια με λουλούδια, ιδιαίτερα κοστούμια και πολύ πράσινο — από το απαλό της μέντας μέχρι το καταπράσινο του δάσους. Διατηρήστε τα χρώματα λαμπερά όλο το καλοκαίρι χρησιμοποιώντας ειδικό απορρυπαντικό πλυντηρίου, όπως τις υγρές κάψουλες Ariel Pods 3σε1 που καθαρίζουν, αφαιρούν τους λεκέδες και αναζωογονούν τα χρώματα.\nΓνωστές για το περιπετειώδες πνεύμα τους, οι Βρετανίδες είναι τολμηρές, θαρραλέες και ευέλικτες. Συνδυάζοντας τo ακριβό με το casual στιλ, τους αρέσει να παίζουν με τις τάσεις. Φορούν δαντελωτά slip dresses πάνω από πουκάμισα, συνδυάζουν μοκασίνια με βραδινά φορέματα, πάντα με εντυπωσιακά σκουλαρίκια. Στις Βρετανίδες αρέσει να ξεχωρίζουν από το πλήθος!\nΚάντε το όπως το κάνουν: Αυτή τη σεζόν ξεχάστε το κλασικό μανίκι. Σε πουκάμισα και μπλούζες, στα μανίκια θα κυριαρχούν τα βολάν, οι χυτές γραμμές και οι πιο προχωρημένες προτάσεις. Μη διστάσετε να είστε τολμηρές και επιδιώξτε τις αντιθέσεις συνδυάζοντας φανταχτερά μανίκια με ψηλόμεσα τζιν ή με μια denim κοντή φούστα, ολοκληρώνοντας το look με ένα εντυπωσιακό κολιέ και εκκεντρικά παπούτσια.\nΩς πατρίδα του denim, η Βόρεια Αμερική δεν σταμάτησε ποτέ να λατρεύει το κλασσικό και casual στιλ της. Με έμφαση στην ανεπιτήδευτη άνεση, οι Αμερικανίδες ξέρουν καλά πώς να αναδεικνύουν τα τζιν, τις καμπαρντίνες και τα μοδάτα sneakers, και είναι αξεπέραστες στο χαλαρό πρωινό ντύσιμο, ανεξαρτήτως εποχής.\nΚάντε το όπως το κάνουν: Ξαναθυμηθείτε τα νιάτα σας, επιλέγοντας πολύ φαρδιά τζιν για αυτή τη σεζόν. Φτιαγμένα από πιο βαρύ denim, θα είναι η ανανέωση του blue jean που περιμένατε.\nΟι Ρωσίδες είναι εκλεκτικές και περιπετειώδεις. Δεν τους ενδιαφέρει να αγοράσουν κάτι από κάποια αλυσίδα καταστημάτων, αντίθετα το ρωσικό στιλ έχει να κάνει κυρίως με την επανεπινόηση και τον πειραματισμό. Αναμιγνύοντας vintage κομμάτια με ντόπιους σχεδιαστές, συνδυάζουν το street style, με τα ρετρό αθλητικά και τα τολμηρά, oversized σχήματα.\nΚάντε το όπως το κάνουν: Παίξτε με τις αναλογίες σας. Πάρτε ιδέες από τα αγόρια και συνδυάστε oversized φούτερ με το αγαπημένο σας καλοκαιρινό φόρεμα και φουσκωτά παντελόνια κουστουμιού με αμάνικα τοπ. Σαγρέ αθλητικά υφάσματα και διχτυωτά θα φορεθούν πολύ αυτό το καλοκαίρι, συνδυάστε τα λοιπόν με ένα hoodie για να προστατευτείτε από τις βροχές του Απρίλη.\nΟι Ιταλίδες είναι η επιτομή του γκλάμουρ. Για εκείνες, ακόμη και το απλό, ανεπίσημο look δεν μπορεί παρά να είναι στιλιζαρισμένο στην εντέλεια, με ισχυρές δόσεις animal print. Τολμηρές και κοκέτες, οι Ιταλίδες δεν φοβούνται να συνδυάσουν ένα καλό παλτό με χρυσά σκουλαρίκια, έντονα μοτίβα και πολυτελή υφάσματα, όπως δερμάτινα και κεντητά. Συνδυάζουν ακόμη και τακούνια με καθημερινά ρούχα και ξέρουν πώς να ντύνονται με αυτοπεποίθηση.\nΚάντε το όπως το κάνουν: Το ντύσιμό σας δεν μπορεί να είναι πλήρες χωρίς ένα καλό ζευγάρι γυαλιών ηλίου. Αφιερώστε λίγο χρόνο για να βρείτε μερικά ζευγάρια που να ταιριάζουν στο σχήμα του προσώπου σας και φορέστε τα όλο το καλοκαίρι!\nΚαθώς πολλοί από τους «γίγαντες» της βιομηχανίας ρούχων προέρχονται από την Ισπανία, η χώρα αυτή παίζει μεγάλο ρόλο στη διαμόρφωση των παγκόσμιων τάσεων της μόδας. Με ένα look φινετσάτο αλλά και χαλαρό, οι Ισπανίδες αποτελούν ανεξάντλητη πηγή έμπνευσης για το στιλ του καλοκαιριού. Επιλέξτε ψάθινα καλάθια, ανοιχτά λευκά φορέματα, χρυσά σκουλαρίκια και σανδάλια σε κίτρινο και γκρι.\nΚάντε το όπως το κάνουν: Οι Ισπανίδες προτιμούν το πιο ολοκληρωμένο look, που σημαίνει ότι δεν προτιμούν και τόσο το καθημερινό αθλητικό παπούτσι. Οι εσπαντρίγιες είναι κομμάτι του ισπανικού DNA όσον αφορά το στιλ και είναι εγγυημένο ότι θα κάνουν οποιοδήποτε ρούχο στη ντουλάπα σας να δείχνει έτοιμο για μια καλοκαιρινή περιπέτεια!


Πάσχα με… καύσωνα 35 βαθμών Κελσίου! Πότε θα αρχίσει να πέφτει η θερμοκρασία και από πού θα ξεκινήσουν οι βροχές; - Hub News\nΑρχική ΕΛΛΑΔΑ Πάσχα με… καύσωνα 35 βαθμών Κελσίου! Πότε θα αρχίσει να πέφτει η...\nΠάσχα με… καύσωνα 35 βαθμών Κελσίου! Πότε θα αρχίσει να πέφτει η θερμοκρασία και από πού θα ξεκινήσουν οι βροχές;\nΤο φετινό Πάσχα θα το ζήσουμε μέσα σε πρωτοφανείς, για την εποχή, θερμοκρασίες, που θυμίζουν… καύσωνα στα μέσα του καλοκαιριού! Την Μεγάλη Παρασκευή πήραμε μία πρώτη γεύση των υψηλών θερμοκρασιών που θα επικρατήσουν το τριήμερο του Πάσχα και θα κορυφωθούν σήμερα Μεγάλο Σάββατο και αύριο την Κυριακή του Πάσχα. Σε αρκετές περιοχές της χώρας ο υδράργυρος θα ανέβει πάνω από τους 30 βαθμούς και στις Νότιες γεωγραφικές ζώνες θα φτάσει ακόμα και στους 35 βαθμούς Κελσίου, σε συνδυασμό με αρκετή υγρασία και με μεταφορά σκόνης από την Αφρική.\nΠιο αναλυτικά, οι προβλέψεις των μετεωρολόγων έχουν ως εξής:\nΒασικό στοιχείο των επόμενων ημερών θα είναι οι νοτιάδες άνεμοι της τάξης των 5 με 6 μποφόρ, οι οποίοι μεταφέρουν αφρικανική σκόνη. Το αποτέλεσμα όπως ήδη το βλέπουμε σήμερα στην Αττική, είναι να δημιουργούνται «σκονοσυννεφιές» κατά τόπους πυκνότερες οι οποίες σε ορισμένες περιοχές (κυρίως στα βουνά) δίνουν λασποβροχές.\nΠροηγούμενο άρθροΑπολογείται σήμερα, Μεγάλο Σάββατο, ο Μένιος Φουρθιώτης για κακουργήματα και πλημμελήματα! Θα προφυλακιστεί τελικά;\nΕπόμενο άρθροΣυναγερμός στο Νέο Κόσμο: Πυρκαγιά από βεγγαλικά και μολότοφ! Το επικίνδυνο «έθιμο», που ανάβει πυρκαγιές (βίντεο)


Uncategorized | Από το Ντεπώ στο Friedrichshain\nΈνας σοφός εβραίος του καιρού μας. Πέθανε τον Νοέμβρη του 2011.\nΜαζί με τον Thomas Bernhardt και δευτερευόντως τον Michael Haneke ό,τι καλύτερο έχει βγει μεταπολεμικά στον καλλιτεχνικό χώρο από την Αυστρία.\nΕτικέτες: art, politics\nMecano – Robespierre’s Re-marx\nΜυστήριοι οι άνθρωποι, πάντοτε η αφήγηση της ιστορίας τους σε φέρνει σε αμηχανία. Από δω και πέρα* θα γνωρίζουμε πως η σιωπή είναι η τάφρος που γλυτώνει την αξιοπρέπεια ή/και την θελημένα υπόγεια διαδρομή των άλλων.\n*έστω, εδώ και κάποιες μέρες\nΜετά από μικρή, πλην όμως ουσιαστική, συζήτηση με φίλο έλληνα καθολικό και αριστερό, οπαδό της θεωρίας της απελευθέρωσης, γίνεται κατανοητή η ταξική πολιτισμική θέση του γράφοντα. Οι περιορισμοί που αυτή η κοινωνική εκπαίδευση έχει επιβάλλει, είναι εξαιρετικά δύσκολο έως αδύνατο να υπερκεραστούν, παρά τις λυσσασμένες προσπάθειες της εκπαίδευσης. Η επανειλημένη τριβή με πληθυσμούς της Μεσογείου, επιβεβαιώνουν του λόγου το αληθές. Ο δρόμος προς τον σκοπό, δηλαδή την προσωπική αυτονομία και την κοινωνική απελευθέρωση, περνάνε από την επαναδιαπραγμέτευση και τον άνευ όρων επαναπροσδιορισμό της ταυτότητας. Στη διαδρομή, γίνεται αντιληπτή η θέση της ανατολικής πολιτισμικής παράδοσης της χώρας καταγωγής. Η παραγωγή σκέψης στα δυτικά εργαστήριά της, οφείλει να περάσει από την επαναδιαπραγμάτευση του πολιτισμικού υπόβαθρου, το οποίο – όσο και να μην είναι αποδεκτό – παραμένει θεμελιώδες συστατικό του και από τα ανατολικά προσδιορισμένο. Ειδικά για όσους από μας προέρχονται από την τελευταία ευρωπαϊκή πόλη πριν την ανατολή. Παρεμπιπτόντως, εσχάτως πληροφορήθηκα πως η αθηνεζία για τους δυτικούς θεωρείται προετοιμασία για το Κάιρο και την Ανατολή εν γένει. Ευτυχία; Ίσως. Είναι πάντως πολύ κοντά σε αυτήν το συναίσθημα της απέχθειας που προκαλείται από την ιδεολογική και οικονομική κυριαρχία των «παραγόντων του έθνους», πολιτισμικών και όχι μόνο.\nΖήτω η κραυγή του δικαιωμένου! Ζήτω η φυγή του εγκλωβισμένου! Ζήτω η γλύκα της κατανόησης!


Πώς να πάω στο προορισμό Küçük Kaymaklı Cami στη πόλη Λευκωσία με Λεωφορείο?\nΠώς να πάω στο προορισμό Küçük Kaymaklı Cami στη πόλη Λευκωσία με Λεωφορείο;\nΔείτε το Küçük Kaymaklı Cami, Λευκωσία, στον χάρτη\nΟδηγίες προς το προορισμό Küçük Kaymaklı Cami (Λευκωσία) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Küçük Kaymaklı Cami\nΠώς να πάω στο προορισμό Küçük Kaymaklı Cami με Λεωφορείο?\nΟδηγίες από Küçük Kaymaklı Cami σε Λευκωσία προς δημοφιλή μέρη:\nΑπό Küçük Kaymaklı Cami προς Μανάβικο\nΑπό Küçük Kaymaklı Cami προς Εμπορικός χώρος\nΑπό Küçük Kaymaklı Cami προς Καφετέρια\nΑπό Küçük Kaymaklı Cami προς Λυκείο\nΑπό Küçük Kaymaklı Cami προς Σχολείο\nΑπό Küçük Kaymaklı Cami προς Εμπορικό κέντρο\nΑπό Küçük Kaymaklı Cami προς Πανεπιστήμιο\nΑπό Küçük Kaymaklı Cami προς Αεροδρόμιο\nΑπό Küçük Kaymaklı Cami προς Νοσοκομείο\nΑπό Küçük Kaymaklı Cami προς Στάδιο\nΠοιες γραμμές Λεωφορείο σταματάνε κοντά στο προορισμό Küçük Kaymaklı Cami;\nΑυτές οι γραμμές Λεωφορείο σταματάνε κοντά στο προορισμό Küçük Kaymaklı Cami: 26, 3.\nΔημόσια Συγκοινωνία προς Küçük Kaymaklı Cami στη πόλη Λευκωσία\nΑναρωτιέστε πώς να φτάσετε Küçük Kaymaklı Cami στη πόλη Λευκωσία, Κύπρος; Το Moovit σας βοηθάει να βρείτε τον καλύτερο τρόπο για να φτάσετε Küçük Kaymaklı Cami με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Küçük Kaymaklı Cami σε πραγματικό χρόνο.\nΜπορείτε να φτάσετε στο Küçük Kaymaklı Cami από Λεωφορείο. Αυτές είναι οι γραμμές και οι διαδρομές που έχουν στάσεις κοντά -\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Küçük Kaymaklı Cami από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Küçük Kaymaklı Cami, για αυτό πάνω από 930 εκατομμύρια χρήστες, συμπεριλαμβανομένων των χρηστών στη πόλη Λευκωσία, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nΠλησιέστερα αξιοθέατα γύρω από Küçük Kaymaklı Cami στη πόλη Λευκωσία\nCymat Building Materia\nKyriaki Costa Limited\nΠιο εύκολο να φτάσετε Küçük Kaymaklı Cami με την εφαρμογή!


Τρόποι προστασίας από κουνούπια και άλλα ζουζούνια - KidsCloud.gr\nKidsCloud.gr > ΔΙΑΦΟΡΑ > Τρόποι προστασίας από κουνούπια και άλλα ζουζούνια\nEπειδή έχω μεγαλώσει στην εξοχή, τα ζουζούνια κι εγώ, εγώ και τα ζουζούνια έχουμε γενικά μία σχέση αλληλοσεβασμού.\nΕγώ σέβομαι εκείνα (δεν τα φοβάμαι και δεν τα ενοχλώ) κι αυτά σέβονται εμένα (όταν απομακρύνομαι, δεν με πλησιάζουν).\nΥπάρχουν κάποια ζουζούνια όμως, που είναι εκνευριστικά, ενοχλητικά, ανατριχιαστικά, αηδιαστικά (ίου!), τα οποία δεν καταλαβαίνουν-δεν καταλαβαίνουν και γίνονται και επικίνδυνα.\nΚαι πάλι όμως επειδή είμαι καλός άνθρωπος και εύχομαι Παγκόσμια Ειρήνη κι Αγάπη για όλο τον κόσμο και για τα ζουζούνια, προσπαθώ να μην χρησιμοποιώ βία, αλλά να λαμβάνω μέτρα πρόληψης και να τα απωθώ.\nΌταν λίγες μέρες πριν παρέλαβα ένα πακέτο με προϊόντα Raid, ειλικρινά πολύ το χάρηκα. Ήταν το κατάλληλο timing.(Πού να το φανταζόσουν, μάνα, ότι ένα τέτοιο πακέτο δώρου θα μου έδινε τέτοια χαρά! Αλλά μέχρι που παντρεύτηκα εσύ ήσουν ο ζουζουνοδιώχτης.)\nΉταν το κατάλληλο timing για αυτό το δώρο, γιατί απλά η Άνοιξη είναι η εποχή των εντόμων, η εποχή των ζουζουνιών, όπως λέω κι εγώ.\nΖουζούνια παντού και προς όλες τις κατευθύνσεις κι εγώ που είμαι της πρόληψης και κατά της βίας (πλην εξαιρέσεων που με αναγκάζουν, κύριε Πρόεδρε) κάθε χρόνο τέτοια εποχή εφαρμόζω κάποια από αυτά που μου έμαθε η μαμά μου- ο ζουζουνοδιώχτης και με χαρά θα τα μοιραστώ μαζί σας ανά βασική κατηγορία εντόμων…ε…ζουζουνιών.\n1. Κουνούπι το ενοχλητικό\nΔεν μπορώ να πω, ότι είμαι από τους ανθρώπους που με καταδιώκουν τα κουνούπια.\nΜάλλον δεν με βρίσκουν νόστιμη (και καθόλου δεν με πειράζει), ενώ αντιθέτως ξερογλείφονται μόλις μυριστούν την κόρη μου και τον μπαμπά της. Δεν χρειάζεται να εξηγήσω, γιατί τα λέω ενοχλητικά. Όλοι έχουμε εμπειρία και γνώση.\nΤι έχω μάθει από τη μαμά μου:\nα) Η υγρασία, η πρασινάδα που όμορφα φουντώνει στο μπαλκόνι, σε συνδυασμό με τα λιμνάζοντα νεράκια από τις ανοιξιάτικες βροχούλες αποτελούν τα πιο hot σημεία clubbing των κουνουπιών. Πολύ το διασκεδάζουν, σας λέω.\nΜαζεύονται εκεί κι αφού τα πιουν κάνουν επίθεση μέσα στο σπίτι, για να φάνε και κάτι after clubbing.\nΔιάβασα ότι εντοπίζουν τους ανθρώπους από το διοξείδιο του άνθρακα, που εκπνέουμε.\nΤο να κρατήσεις την αναπνοή σου, είναι μια άποψη, αλλά κάποια στιγμή θα σκάσεις, οπότε θα σε εντοπίσει το κουνούπι ;\n(Και λέω ΤΟ κουνούπι γιατί μπορεί να είναι μόνο ένα μέσα στο σπίτι και να “γαζώσει” άπαντες.)\nβ) Εάν είμαστε ιδρωμένοι, πρέπει να κάνουμε συχνά ντους, γιατί τα βρωμιλίδικα έλκονται από τη μυρωδιά του σώματός μας.\nγ) Και τι θα κάνεις όμως, που για να μην ιδρώνεις αυτήν την εποχή θέλεις να αφήνεις λίγο το παράθυρο ανοιχτό και το φως τα τραβάει μέσα τα άτιμα; Πόσο στα σκοτάδια να καθίσεις και πόσες σίτες να βάλεις γύρω-γύρω;\nΜία λύση για όποιον έχει ένα σοβαρό πρόβλημα είναι η στολή μελισσοκόμων.\nΊσως δυσκολεύει το καπέλο το βράδυ στον ύπνο, αλλά είναι σωτήρια. Μπορεί να μην κοιμάσαι, αλλά τα κουνούπια δεν σε τσιμπούν.\nΕάν έχετε καλεσμένους και θέλετε να δείξετε το καινούριο σας φόρεμα, μπορείτε να επιλέξετε κάτι πιο εκλεπτυσμένο.\n(Με κάποιο ρίσκο, βέβαια, γιατί το πόδι μένει εκτεθειμένο, αλλά μπρος τα κάλη….)\nImage by Hashoo Foundation USA\nΜία άλλη πρόταση είναι να σας στείλω για κάποια ώρα τον καλό μου.\nΘα πρέπει να απομακρύνετε τα παιδιά από το χώρο και να τον αφήσετε για λίγη ώρα μόνο του. Θα βρίζει και θα τα κυνηγάει με μια παντόφλα ή ένα μαξιλάρι και είναι σίγουρο, ότι αφού τσακίσει το νευρικό σύστημα και το δικό σας και των κουνουπιών, όλα θα είναι μια χαρά.\nΗ πιο πρωτοποριακή πρόταση, κατά τη γνώμη μου, είναι μία απωθητική συσκευή από τη σειρά των προϊόντων Raid. Μιλάμε ότι η νέα συσκευή είναι φο-βε-ρή. Μα πώς δεν την είχαν σκεφτεί τόσο καιρό;\nΑ, ναι και φυσικά υπάρχουν και οι κλασικές ταμπλέτες που χρησιμοποιούνται στην αντίστοιχη ειδική συσκευή. Το καινοτόμο σε αυτή την πρόταση είναι ότι έχουν κυκλοφορήσει με άρωμα λουλουδιών, γιατί κάποιοι θέλουν και αυτή την επιλογή.\nΜία άλλη συσκευή είναι η Night & Day, που λειτουργεί με ένα ειδικό πλακίδιο το οποίο προστατεύει μέρα και νύχτα, όχι μόνο από κουνούπια αλλά και από μύγες! Διαρκεί 240 ώρες και – βασικό – δεν έχει άρωμα!!\nΟι προτάσεις είναι νομίζω για όλα τα γούστα.\nΣκόρος ο τεμπέλης\nΕίναι η εποχή που προσπαθούμε να μαζέψουμε τα χειμωνιάτικα και να βγάλουμε τα καλοκαιρινά.\nΕίναι η εποχή που θα βρεθούμε ανάμεσα σε κουτιά, σακούλες, τα λερωμένα, τ’ άπλυτα, τα παραπεταμένα, πλυμμένα, ασιδέρωτα.\nΣτιγμές θα πελαγώσουμε, θα καθίσουμε πάνω σε έναν μπόγο ρούχα, θα κλάψουμε γοερά για λίγη ώρα, αλλά στο τέλος θα τα καταφέρουμε και θα έχουμε σώσει τα ρούχα μας από τον τεμπέλη σκόρο (και το νευρικό κλονισμό).\nΜόνο οι φίλες σου μπορούν να καταλάβουν τι αντιμετωπίζεις, οπότε κάλλιστα μπορείς να τις καλέσεις για έναν καφέ, να συζητήσετε το πρόβλημα και να πάρετε δυνάμεις, για να συνεχίσετε. Χώρος ελεύθερος μπορεί να μην υπάρχει για να καθίσετε, αλλά θα τη βρείτε την άκρη και μια καλή κρυψώνα να τα πείτε ήρεμα.\nα) Αερίζω και καθαρίζω καλά το χώρο της ντουλάπας. Γενικά είναι καλό να αερίζουμε τις ντουλάπες μας όσο πιο συχνά μπορούμε, γιατί ο σκόρος αγαπάει την υγρασία.\nβ) Αποθηκεύω τα ρούχα σε κλειστά χάρτινα ή πλαστικά κουτιά και σακούλες και ο λόγος είναι ότι ο σκόρος δεν κάθεται να τρυπήσει πλαστικό ή χαρτί για να κάνει την δυναμική είσοδό του στα χώρο τον ρούχων, γιατί βαριέται. Γι’ αυτό και τον λέω τεμπέλη.\nγ) Τα ρούχα που μαζεύω είναι όλα καθαρά και πλυμμένα. Ένα βρώμικο ή απλά ελάχιστα φορεμένο ρούχο, αποτελεί καταπληκτικό μεζέ για τους σκόρους. Είναι το γνωστό “βρώμικο” των σκόρων, αντίστοιχο με το «βρώμικο» που ψάχναμε να φάμε εμείς, όταν γυρίζουμε από τα ξενυχτάδικα.\nδ) Χρησιμοποιώ σκοροκτόνα με άρωμα λεβάντας. Τα ρούχα και οι ντουλάπες μυρίζουν όμορφα.\nΤα σκοροκτόνα Raid gel περιέχουν αιθέρια έλαια λεβάντας και προστατεύουν τα ρούχα από τα τεμπέλικα αλλά πειναλέα έντομα.\nΜυρμήγκια και Κατσαρίδες (ΙΙΙΙΟΟΟΟΥΥΥ!!)\nΤα μυρμηγκάκια τα συμπαθώ, όταν είναι έξω από το σπίτι. Υπερασπίζομαι το δικαίωμά τους να δουλεύουν και γι’αυτό από μικρή προστάτευα τις μυρμηγκοφωλιές. Επίσης μπορούσα να τις παρατηρώ για ώρες.\nΤις άλλες, τις μισητές, τις αντιπαθητικές που ούτε το όνομά τους δεν θέλω να γράψω, που και μόνο που τις σκέφτομαι, ανατριχιάζω και σιχαίνομαι, δεν τις μπορώ, ούτε μέσα ούτε έξω από το σπίτι. Δεν τις μπορώ πουθενά!\nα) Δεν αφήνω εκτεθειμένα υπολείμματα τροφών, ούτε ψίχουλα. Σκουπίζω συχνά και δεν κρατάω σκουπίδια ημερών στο σπίτι. Επίσης δεν αφήνω για πολλές ώρες άπλυτα πιάτα. Τα μυρμήγκια και αυτές οι άλλες μυρίζονται τις τροφές και μαζεύονται.\nβ) Κρατώ καθαρές και σκεπασμένες τις αποχετεύσεις, γιατί αποτελούν καταπληκτικό πέρασμα στο σπίτι.\nγ) Προληπτικά εννοείται ότι έχω το φονικό όπλο. Ναι, είναι η περίπτωση στην οποία γίνομαι αδίστακτη. Και επίσης εάν δεν δω πρώτα το πτώμα της επαίσχυντης, τότε φοράω εγώ τη στολή του μελισσοκόμου γιατί δεν υπάρχει περίπτωση να κοιμηθώ μέσα στο σπίτι. Είναι από τις φορές που είμαι με το δάχτυλο στο σπρέι για να την πετύχω. Το αεροζόλ Raid που περιέχει έλαιο με άρωμα ευκαλύπτου, έχει γρήγορη δράση και είναι η ασφάλειά μου.\nΓενικά, όπως σας είπα και στην αρχή, ναι, δεν έχω πρόβλημα με τα ζουζούνια.\nΌπως βλέπετε είμαι πολύ καλά προετοιμασμένη και γι’ αυτό δεν έχω εγώ πρόβλημα.\nΌσο δεν με πειράζουν, δεν τα πειράζω κι εγώ.\nΧαρ χαρ χαρ (είναι το σατανικό γέλιο του καρχαρία αυτό.)\nΑγαπάμε την Άνοιξη!\nΑγαπάμε αυτές τις πρώτες μεγαλύτερες και πιο ζεστές μέρες, που οι μπαλκονόπορτες ανοίγουν, τα λουλούδια στο μπαλκόνι ανθίζουν και μυρίζουν όμορφα και τα ζουζούνια μένουν μακριά.\nΜακριά κι αγαπημένοι! 🙂\nRaidRaid LiquidΆνοιξηκατσαριδοκτόνομύγεςμυρμήγκιαπροστασία από τα κουνούπιασκόροςσυμβουλές προστασίας από τα κουνούπια\nReply\tCallie 3 Ιουνίου, 2016 at 9:57 πμ\nΚαταρχάς μόλις θυμήθηκα ότι ξέχασα ανοιχτό το κουμπί της συσκευής μου… περίμενε! Ευτυχώς που πήγα γιατί είχα ξεχάσει και το φως από το πρωί που δεν είχα ανοίξει τα πατζούρια, χαχα! Η ιδέα με τον χρονοδιακόπτη φοβερή! Γενικά έχω ψύχωση με το θέμα αντικουνουπικό. Το καλοκαίρι το έχω ακόμα και στην τσάντα μου. ΣΤο παλιό το σπτι μας δεν είχαμε κουνούπια, σε αυτό όμως επειδή έχουμε κήπο τα κουνουπάκια μας μετά τις 6 το απόγευμα τα έχουμε, οπότε η Raid με σώζει. Αλλά φέτος θα πάρω με τον χρονοδιακόπτη! Ευχαριστούμε για όλα τα χρήσιμα… το πόσο γέλασα με τις στολές δεν λέγεται! Κάλη\nReply\tKidsCloud 3 Ιουνίου, 2016 at 11:06 μμ\nKαι οικονομικό και αποτελεσματικό και σίγουρα πιο πρακτικό από τις στολές.\nΚαι σίγουρα κοιμάσαι. Το καπέλο του μελισσοκόμου ενοχλεί, σου λέω! Χαχαααααααααααααα!\nΦιλιά, όμορφη! 🙂\nReply\tΑΝΑΣΤΑΣΙΑ ΜΑΚΡΑ 13 Ιουνίου, 2016 at 10:32 πμ\nReply\tΓΙΩΡΓΟΣ 14 Ιουνίου, 2016 at 6:42 μμ\nΑΠΛΑ ΚΑΝΕΙ ΑΥΤΟ ΓΙΑ ΤΟ ΟΠΟΙΟ ΤΟ ΑΓΟΡΑΖΕΙΣ ΚΑΙ ΤΟ ΚΑΝΕΙ ΠΟΛΥ ΚΑΛΑ.\nReply\tΒΑΓΙΑ ΤΣΑΚΝΑΚΗ 15 Ιουνίου, 2016 at 5:22 μμ\nReply\tΚΑΛΗ ΑΘΑΝΑΣΙΑ 17 Ιουνίου, 2016 at 11:50 πμ\nH Raid Liquid προσφέρει αποτελεσματική προστασία από κουνούπια και κουνούπια τίγρης, για 40 νύχτες και είναι συμβατή με τα ήδη υπάρχοντα ανταλλακτικά Raid Liquid\nReply\tΜΟΝΙΚΑ ΑΝΔΡΕΙ 20 Ιουνίου, 2016 at 6:47 μμ


Οι Γερμανοί δεν μπορούν να ρίξουν την Ελλάδα στον Ευρω-καιάδα | Ελεύθερη Λαική Αντιστασιακή Συσπείρωση\nTΟ «ΚΟΥΡΕΜΑ» ΤΩΝ ΧΡΕΩΝ ΠΡΟΣ ΤΗ ΓΑΛΛΙΑ\tΔημόσιοι υπάλληλοι: μύθοι και πραγματικότητα (2)\nΟι Γερμανοί δεν μπορούν να ρίξουν την Ελλάδα στον Ευρω-καιάδα\nΕλευθερη Λαικη Αντιστασιακη Συσπειρωση\tΑρθρογραφία, Ελλάδα, Κοινωνία\tΓ. Δελαστίκ, Επίκαιρα\t1 σχόλιο\nΟχι, δεν υπάρχει ούτε μία περίπτωση στο εκατομμύριο Μέρκελ και Σόιμπλε να πετάξουν την Ελλάδα έξω από το ευρώ! Βεβαίως και θέλουν να στραγγαλίσουν την ελληνική οικονομία για να εξευτελίσουν τον Τσίπρα, κάνοντάς τον «νέο Σαμαρά», υποχρεώνοντάς τον να τους προσκυνήσει και να τηρεί τις εντολές τους. Επειδή όμως πάλι έχουν πυκνώσει τα δημοσιεύματα του ξένου Τύπου που μιλούν για αποβολή της χώρας από την Ευρωζώνη, είμαστε υποχρεωμένοι να επαναλάβουμε θέσεις που κατά καιρούς έχουμε αναπτύξει.\nΑποκλείεται εντελώς οι Γερμανοί να πυροδοτήσουν οι ίδιοι υπαρξιακή κρίση της Ευρωζώνης, για τον απλούστατο λόγο ότι η Γερμανία είναι η χώρα που κερδίζει από την ύπαρξη της Ευρωζώνης πολύ περισσότερο απ’ οποιαδήποτε άλλη. Το έτος 2000, πριν από την κυκλοφορία του ευρώ σε υλική μορφή, το 27% των γερμανικών εξαγωγών πήγαινε στις χώρες της μετέπειτα Ευρωζώνης. Το έτος 2009, το… 44% (!) των γερμανικών εξαγωγών κατευθυνόταν στα κράτη της Ευρωζώνης. Τρελοί είναι οι Γερμανοί να σκοτώσουν την κότα που κάνει τα χρυσά αβγά; Όχι βέβαια…\nΤελούμε εν πλήρει επιγνώσει του γεγονότος ότι οι Γερμανοί έχουν «μονώσει» την οικονομία της Ευρωζώνης για το ενδεχόμενο εκδίωξης της Ελλάδας από το ευρώ, «εθνικοποιώντας» το 80% του ελληνικού δημόσιου χρέους. Το φόρτωσαν, δηλαδή, στα κράτη, στην ΕΚΤ, στον EFSF (τον Ευρωπαϊκό Μηχανισμό Χρηματοπιστωτικής Σταθερότητας), στο ΔΝΤ, πράγμα που πρακτικά σημαίνει ότι από στενή οικονομική σκοπιά καμία ιδιωτική τράπεζα μεγάλης χώρας δεν θα πάθει ανεπανόρθωτη ζημιά αν η Ελλάδα χρεοκοπήσει και πεταχτεί εκτός ευρώ. Μα, αν είναι έτσι τα πράγματα, γιατί μιλάμε για «κρίση» της Ευρωζώνης και, μάλιστα, «υπαρξιακή» σε περίπτωση αποβολής της Ελλάδας από αυτή;\nΚέρδη μέχρι και… 800%!\nΟ λόγος είναι απλούστατος. Σε περίπτωση εκδίωξης της Ελλάδας από το ευρώ, τα κερδοσκοπικά κεφάλαια όλου του πλανήτη, με επικεφαλής τα αμερικανικά, θα πέσουν να κατασπαράξουν την Ευρωζώνη με κίνητρο όχι φυσικά την… «αλληλεγγύη» προς την Ελλάδα, αλλά την καθαρή κερδοσκοπία. Ο τρόπος που οι ελληνικές κυβερνήσεις των Γ. Παπανδρέου, Λ. Παπαδήμου και Α. Σαμαρά χειρίστηκαν τους κερδοσκόπους κατ’ απαίτηση των Γερμανών έχει διδάξει τους κερδοσκόπους όπου Γης ότι τα κέρδη που μπορούν να προσποριστούν σε περίπτωση κρίσης στην Ευρωζώνη είναι κυριολεκτικά αμύθητα· ξεπερνούν κάθε φαντασία.\nΥπάρχουν κερδοσκοπικοί οίκοι που αγόρασαν ελληνικά κρατικά ομόλογα ακόμη και στο 13% (!) της ονομαστικής τους τιμής. Τα πληρώθηκαν όμως, μόλις τα ομόλογα αυτά έληξαν, στο… 100% της ονομαστικής τους αξίας. Οκτώ φορές πάνω δηλαδή! Οι κερδοσκόποι πήραν οκτώ φορές τα κεφάλαια που έβαλαν! Έβγαλαν, δηλαδή, κέρδος… 800%!\nΕίναι απίστευτο, αλλά απολύτως αληθινό. Οι Γερμανοί έβαλαν το μαχαίρι στον λαιμό ακόμη και των κατάπτυστων ελληνικών κυβερνήσεων που προαναφέραμε αφενός -και κυρίως- για να διαφυλάξουν τη συνέχιση της ύπαρξης της Ευρωζώνης και αφετέρου -και δευτερευόντως- επειδή ήθελαν να προστατεύσουν τα συμφέροντα μέχρι και των Γερμανών… κερδοσκόπων! Αυτών που πρωτοστατούσαν σε αυτό τον τρελό χορό απόσπασης υπερκερδών από τους υποτελείς προς την κυβέρνηση της καγκελαρίου Μέρκελ Έλληνες.\nΑυτά έμαθαν οι κερδοσκόποι όλου του πλανήτη για το πώς χειρίζονται οι Γερμανοί τις κρίσεις στην Ευρωζώνη, αυτά και θα επιχειρήσουν να εφαρμόσουν στη νέα κρίση που θα σηματοδοτήσει μια υποτιθέμενη εκδίωξη της Ελλάδας από το ευρώ – κι όποιον πάρει ο χάρος!\nΗ παγίδα του Βερολίνου\nΣε αντίθεση με την κυβέρνηση Μέρκελ, η οποία γνωρίζει ότι είναι αδύνατον να διώξει την Ελλάδα από το ευρώ και ως εκ τούτου πρέπει να κάνει τα πάντα για να καθυποτάξει και να καταστήσει τυφλό όργανό της την κυβέρνηση Τσίπρα όσο το δυνατόν πιο γρήγορα, πριν της κάνει πανευρωπαϊκή ζημιά, η Αθήνα δεν δείχνει να έχει κατανοήσει πλήρως την κατάσταση. Δείχνει να μην έχει επαρκώς αντιληφθεί ότι αποκλείεται οι Γερμανοί να διώξουν τη χώρα μας από την Ευρωζώνη κι έτσι δεν έχει ενσωματώσει αυτό το θεμελιώδες πολιτικό αξίωμα στην πολιτική της και στις διαπραγματεύσεις που διεξάγει τύποις με τους Ευρωπαίους, αλλά στην ουσία με τους Γερμανούς και μόνο με αυτούς. Αν δεν το κάνει σύντομα αυτό, θα ηττηθεί κατά κράτος στις διαπραγματεύσεις και η καγκελαρία του Βερολίνου θα περάσει τις θέσεις της σε όλα τα κρίσιμα θέματα.\nΔεν αμφιβάλλουμε ούτε δευτερόλεπτο ότι οι πιέσεις που ασκούνται από τους Γερμανούς στην κυβέρνηση Τσίπρα είναι τρομακτικές. Άλλο να γράφεις γι’ αυτές τις πιέσεις κι άλλο να τις υφίστασαι. Απολύτως σύμφωνοι επ’ αυτού. Αυτό όμως δεν σημαίνει κατά κανέναν τρόπο ότι η κυβέρνηση ΣΥΡΙΖΑ – ΑΝ ΕΛ οφείλει να ασχοληθεί μόνο με τα ζωτικότατα τρέχοντα προβλήματα της εξεύρεσης χρημάτων για να είναι συνεπής με την καταβολή μισθών, συντάξεων και κοινωνικών επιδομάτων, αλλά και των δανειακών δόσεων, αγνοώντας όλα τα υπόλοιπα.\nΗ κυβέρνηση δεν δείχνει να έχει πλήρως συνειδητοποιήσει ότι την τετράμηνη παράταση που πήρε, με βαρύτατο οικονομικό, κοινωνικό και πολιτικό αντίτιμο, την πήρε για να διαπραγματευτεί με άνεση χρόνου τη νέα, τετραετούς διάρκειας συμφωνία με τους Ευρωπαίους δανειστές και δυνάστες του τόπου μας. Ένας μήνας ήδη πέρασε και καμιά συζήτηση δεν έχει γίνει επ’ αυτού.\nΤο Βερολίνο έχει ήδη επιλέξει συνειδητά την τακτική της χρονοτριβής. Θέλει να εξαντλήσει και να «σπάσει» την κυβέρνηση Τσίπρα, βάζοντάς της διαρκώς άλλα, σοβαρότατα μεν για την καθημερινότητα των Ελλήνων θέματα, με τα οποία η κυβέρνηση πρέπει να ασχολείται και να δίνει λύσεις, αλλά, φυσικά, υποδεέστερα της νέας, τετραετούς συμφωνίας.\nΑναζητώντας 11 δις ευρώ\nΣτα τέλη Ιουνίου λήγει το τετράμηνο της παράτασης. Μέχρι τότε υποτίθεται ότι η Ελλάδα πρέπει να έχει συμφωνήσει με τους Γερμανούς για το περιεχόμενο της τετραετούς συμφωνίας. Μόνο στους δανειστές της όμως η κυβέρνηση Τσίπρα πρέπει να πληρώσει 2,6 δις ευρώ τον Ιούνιο, άλλα 5,1 δις ευρώ τον Ιούλιο κι ακόμη 3,7 δις ευρώ τον Αύγουστο – συνολικά, δηλαδή, μέσα στους τρεις καλοκαιρινούς μήνες Ιούνιο, Ιούλιο και Αύγουστο η Ελλάδα πρέπει να πληρώσει στους ξένους δανειστές… 11,4 δις ευρώ!\nΕίναι αδύνατον να τα βρει, αν δεν της τα δώσουν οι Ευρωπαίοι. Αυτό ακριβώς συνιστά και την καλοστημένη, σοβαρά μελετημένη γερμανική παγίδα! Με τον τρόπο αυτό υπολογίζουν οι Γερμανοί ότι θα εκβιάσουν με επιτυχία τον Αλέξη Τσίπρα, ο οποίος δεν θα έχει άλλη επιλογή πέρα από το να υπογράψει ό,τι του ζητήσουν. Πού θα βρει τα 11,5 σχεδόν δις, αν δεν του τα δώσουν;\nΘα περιμένουμε, φυσικά, για να δούμε αν το γερμανικό σχέδιο θα πετύχει κι αν θα υποκύψει ο Έλληνας πρωθυπουργός, αλλά έτσι τα έχουν προγραμματίσει οι Γερμανοί. Το ζήτημα, βέβαια, για την κυβέρνηση δεν είναι να περιμένει να δει, με τα χέρια σταυρωμένα, αν οι γερμανικές εκτιμήσεις θα βγουν αληθινές.\nΝα ψηφίζουν νόμους στη Βουλή!\nΟ αποτελεσματικότερος τρόπος αντίδρασης της κυβέρνησης, πέρα από το πώς θα χειριστεί τις διαπραγματεύσεις, είναι να προωθεί επιτέλους νόμους στη Βουλή για να ψηφίζονται από την κοινοβουλευτική κυβερνητική πλειοψηφία! Καθαρά αστικό είναι το πλαίσιο των προγραμματικών δηλώσεων της κυβέρνησης που ανέγνωσε στη Βουλή ο πρωθυπουργός, Αλέξης Τσίπρας. Αυτό, ωστόσο, δεν σημαίνει ότι δεν συνιστούν μεγάλη ανακούφιση για ευρύτατα λαϊκά και μεσαία στρώματα. Κανένα από τα μέτρα αυτά όμως δεν έχει περάσει από τη Βουλή μέχρι τώρα η κυβέρνηση!\nΜέχρι πότε θα περιμένει;\nΌσο οι Γερμανοί βλέπουν αυτή τη στάση της κυβέρνησης Τσίπρα, αυτή τη βραδυπορία στην ψήφιση νόμων, αποθρασύνονται. Αντιλαμβάνονται ότι όλα τα φιλολαϊκά μέτρα είναι προς διαπραγμάτευση κι ότι μπορούν να έχουν λόγο και βέτο σε όλα! Αντιθέτως, αν η κυβέρνηση αρχίσει να περνάει σωρηδόν φιλολαϊκούς νόμους από τη Βουλή, οι Γερμανοί θα αντιληφθούν ότι η κυβέρνηση ΣΥΡΙΖΑ – ΑΝΕΛ δημιουργεί τετελεσμένα και τότε η χρονική πίεση περνάει σε αυτούς. Οι πάντες γνωρίζουν ότι είναι πρακτικά αδύνατον μια κυβέρνηση να… ξενομοθετήσει αυτά που νομοθέτησε την προηγούμενη εβδομάδα!\nΛόγω της γερμανικής πίεσης, κάθε μέτρο που δεν νομοθετήθηκε μέχρι τώρα γίνεται όλο και πιο δύσκολο να νομοθετηθεί στο μέλλον. Η κυβέρνηση Τσίπρα δεν πρέπει κατά κανέναν τρόπο να χάνει χρόνο, γιατί αυτό σταδιακά θα συνεπιφέρει και λαϊκή απογοήτευση και μείωση της στήριξης προς τον πρωθυπουργό.\nΑπρ. 05, 2015 @ 18:50:58\nΔήμαρχοι …μπατσοσεκιούριτι eleutheriellada.wordpress.com/2020/02/21/%ce… 56 minutes ago\nΥπουργός Εργασίας μόνο για πολύ Έλληνες eleutheriellada.wordpress.com/2020/02/21/%cf… https://t.co/KNhCSSOJa6 2 hours ago\nΔιεθνές Νομισματικό Ταμείο: o «σωτήρας» που φεύγει ως ολετήρας eleutheriellada.wordpress.com/2020/02/21/%ce… https://t.co/spAglhWuDR 4 hours ago


ΔΕΘ – Ένωση Λογιστών Ελεγκτών Περιφέρειας Αττικής\nΠληρώσαμε πολλά! Δε θα πληρώσουμε ξανά! Σάββατο 12 Σεπτέμβρη στις 6:30μμ, στην πλατεία ΧΑΝΘ, Θεσ/νίκη Συνάδελφοι, εργαζόμενοι σε λογιστήρια, λογιστικά γραφεία, σε λογιστικές – ελεγκτικές – συμβουλευτικές εταιρίες, άνεργοι. Απευθύνουμε Κάλεσμα Συσπείρωσης Και Οργάνωσης Της Πάλης σε Όλους εκείνους που δεν βολεύονται με την λογική «δεν αλλάζει τίποτα». Όλους εκείνους Διαβάστε περισσότερα…\nΣυντάκτης elepa, πριν από 2 έτη 11/09/2020


Τηλεφωνική επικοινωνία Μητσοτάκη – Σολτς: Ουκρανία, Ανατολική Μεσόγειος και διμερείς σχέσεις στην ατζέντα - ΗΛΕΚΤΡΑ Ραδιοτηλεοπτικός Σταθμός\nΤηλεφωνική επικοινωνία με τον νέο καγκελάριο της Γερμανίας Όλαφ Σολτς είχε ο πρωθυπουργός Κυριάκος Μητσοτάκης. Ο πρωθυπουργός συνεχάρη τον κ. Σολτς για την ανάληψη των καθηκόντων του και εξέφρασε τη βούληση της ελληνικής πλευράς για την ενίσχυση των διμερών σχέσεων.\nΟ Κυριάκος Μητσοτάκης ενημέρωσε τον Όλαφ Σολτς για τις εξελίξεις στην Ανατολική Μεσόγειο. Συζήτησαν ακόμη για τις εξελίξεις στα Δυτικά Βαλκάνια. Ο Πρωθυπουργός υπογράμμισε ότι υπάρχει θετική δυναμική για την ενίσχυση των διμερών οικονομικών σχέσεων και για γερμανικές επενδύσεις στην Ελλάδα. Οι κ.κ. Μητσοτάκης και Σολτς συμφώνησαν να συναντηθούν το συντομότερο δυνατόν.\nTags: Κυριάκος Μητσοτάκης Όλαφ Σολτς ΠΟΛΙΤΙΚΗ\nPrevious: Βορίδης: Έχει ανέβει πολύ ψηλά ο πήχης της Πολιτικής Προστασίας\nNext: Παναγιωτόπουλος από γαλλική φρεγάτα «Provence»: Ελληνογαλλική συνεργασία για την αντιμετώπιση κοινών απειλών (βίντεο)


Doutzen Kroes! Τι θυσίες κάνει ένα μοντέλο για να φορέσει φτερά... αγγέλου; Τα fitness μυστικά της\nΗΟΜΕ Fitness Celebrities Doutzen Kroes! Τι θυσιες κανει ενα μοντελο για να φορεσει φτερα… αγγελου; Τα fitness μυστικα της\nDoutzen Kroes! Τι θυσίες κάνει ένα μοντέλο για να φορέσει φτερά… αγγέλου; Τα fitness μυστικά της\nΠόσο εύκολο είναι για μια γυναίκα να ενταχθεί στην… κοριτσοπαρέα των μοντέλων της Victoria’s Secret; Τι πρέπει να κάνει ένα super model λίγο πριν ανέβει στην πασαρέλα; Και στην τελική ποια είναι τα “κρυμένα μυστικά” της Doutzen Kroes για να διατηρεί τη σιλουέτα της σε άψογη φόρμα ακόμη και μετά τη γέννηση του γιου της; Ψάξαμε στα social media, ξετρυπώσαμε δηλώσεις της και σου δίνουμε όλα τα fitness μυστικά της…\nΤο όμορφο σώμα θέλει δουλειά πολλή…\n“Πρέπει να δουλεύω σκληρά. Το σώμα μου έχει καμπύλες. Δεν ανήκω στα skinny κορίτσια” έτσι ακριβώς περιγράφει την προσπάθειά της να παραμένει σε φόρμα η όμορφη Ολλανδή.\nΆλλωστε η δουλειά ενός μοντέλου, του δίνει και την πολυτέλεια να είναι στις… επαγγελματικές του υποχρεώσεις να προσέχει τη διατροφή του: “Συνειδητοποιώ πως έχω το πλεονέκτημα, εξαιτίας της δουλειάς μου, να πρέπει να είμαι σε φόρμα και να πηγαίνω στο γυμναστήριο” αναφέρει η Doutzen σε κάποια συνέντευξή της. Μάλιστα το αγγελάκι της Vicotria Secret ομολογεί πως τα χρειάστηκε μετά τη γέννηση του γιου της. “Όταν γέννησα το γιο μου γυμναζόμουν όλη την ώρα σαν τρελή” αναφέρει.\nΗ ζωή είναι μικρή…\nΚάτι τέτοιο φαίνεται πως σκέφτηκε και η Doutzen Kroes που παραδέχεται πως δεν στερεί από την καθημερινότητά της καμία απόλαυση… “Θέλω να απολαμβάνω τη ζωή. Είμαι ένα κορίτσι της υγιεινής διατροφής που τρώει, αλλά τρώει με μέτρο” αναφέρει. Και η Doutzen έχει αυτοσυγκράτηση… “Αν παραγγείλω πατάτες τηγανητές, πάντα έχω και σαλάτα και μοιράζομαι (τις πατάτες) με τους φίλους”. “Δεν θα μπω στη διαδικασία να μην φάω τίποτα, να αποφύγω εντελώς ζάχαρη ή τηγανητά. Τρώω όμως με μέτρο”\nΗ Doutzen λατρεύει κάθε είδος τυριού, το ψωμί και – ω, τι έκπληξη – τη σοκολάτα και δεν τα στερείται ποτέ. Ποτέ; Σχεδόν…\nΕίναι σκληρή η δουλειά ενός αγγέλου…\nΌταν θέλησε να αποκτήσει τα φτερά του Αγγέλου της Victoria Secret τα πράγματα άλλαξαν ελαφρά… “Αυστηρά γεύματα χωρίς ζάχαρη και υδατάνθρακες και πολλά έξτρα λεπτά την ημέρα στο σχοινάκι. Γιατί σε άλλα fashion\nshows μπορεί να είσαι απλά skinny, όμως σε ένα show της Victoria Secret πρέπει να είσαι γραμμωμένη” εξηγεί.\nΠοια είναι όμως τα μυστικά της προκειμένου να “εκθέσει” ανεπιφύλακτα την κοιλίτσα της στο ευρύ κοινό; “Για επίπεδη κοιλιά γενικά, θα φροντίσω να μην πίνω καθόλου αλκοόλ, αλλά και να αποφύγω το κρεμμύδι ή το μπρόκολο – που με φουσκώνουν” αναφέρει ως μέρος των fitness tips πριν το catwalk. “Βέβαια η κοιλιά δεν ήταν ποτέ το σημείο που με απασχολούσε. Είμαι απλά λίγο τυχερή!” συμπληρώνει.\nΓυμναστική, τρόπος ζωής…\nΗ εξάσκηση είναι ένα πολύ μεγάλο κομμάτι από την ρουτίνα της. Και μάλιστα δεν δείχνει να την ενοχλεί καθόλου. “Όταν είμαι στη Νέα Υόρκη πάντα βγαίνω έξω για τρέξιμο κατά μήκος του ποταμού Hudson, μια διαδρομή που τη λατρεύω. Κάνω όμως επίσης πολύ box και σχοινάκι”!\nΚαι για να μην νομίζεις πως υπερβάλουμε, στο λέει και η ίδια. “Μου αρέσει να ιδρώνω και να ακολουθώ σκληρό πρόγραμμα γυμναστικής. Γι’ αυτό και επιλέγω καρδιαγγειακή άσκηση (τρέξιμο, boxning, σχοινάκι κτλ). Είναι ασκήσεις που σου κάνουν καλό, αλλά σε κάνουν να αισθάνεσαι και καλά την ίδια στιγμή”!\nΚαι μια πρωτοτυπία… κάθε celebrity που “την ψάχνει” με τη γυμναστική ορκίζεται συνήθως στην pilates και τη yoga. Όχι όμως η Doutzen. “Κάνω Pilates για stretching και σωστή θέση του σώματος, αλλά δεν μου αρέσει ιδιαίτερα. Αντίθετα έχω πάντα μαζί μου το σχοινάκι όπου και αν βρεθώ”!\nSneak Peak… στο instagram!!\nΜια απλή περιήγηση στον προσωπικό λογαριασμό του super model στο instagram μας έβγαλε… λαβράκι! Αγαπημένα σνακ, συμπληρώματα διατροφής που την κρατούν σε φόρμα, λατρεμένα φρούτα και φυσικοί χυμοι. Είναι όλα εδώ για να τα ανακαλύψουμε και να βγάλουμε πιο συγκεκριμένα συμπεράσματα για τη διατροφή-μυστήριο ενός μοντέλου όπως η Doutzen.\n3. Φρέσκια καρύδα! “Ενα από τα καλύτερα προϊόντα που έχει να προσφέρει η μάνα γη”! Έτσι υπογράφει τη φωτογραφία όπου απολαμβάνει την καρύδα με το… καλαμάκι η Doutzen.\n4. Το βλέπεις το πλαστικό ποτηράκι με τα κατακόκκινα φρουτάκια – βλ. γκότζι μπέρι – και τα απολαυστικά (αλλά ανάλατα) κάσιους; Αυτό είναι το σνακ της όμορφης Doutzen, αλλά και του μονάκριβου γιου της.\n1. Αγαπημένο φρούτο; Το μάνγκο… το αποδεικνύει περίτρανα η φωτογραφία και η λεζάντα που την συνοδεύει στο instagram.\n2. Ένα καθημερινό τραπέζι στο σπίτι του πρώην αγγέλου της Victoria Secret! Ψητό κοτόπουλο, μπόλικη σαλάτα και απ’ ό, τι φαίνεται ίχνος τηγανητού και έξτρα λιπαρού!!\nΓυμνάσου κι εσύ όπως η Kroes…\nΌταν ένα πρόγραμμα γυμναστικής στο παρουσιάζει μια τόσο όμορφη γυναίκα, τότε αυτό γίνεται αυτόματα το πιο σέξι σετ ασκήσεων που παρακολούθησες ποτέ. Η Doutzen με τη βοήθεια του personal trainer της Michael Olajide ετοίμασαν τέσσερα διαφορετικά σετ ασκήσεων – ένα για τα χέρια, ένα για τους γλουτούς, ένα για τα πόδια και ένα για τον κορμό – για να γυμναστείς κι εσύ όπως τα top model πριν βγουν στην πασαρέλα.\nΔες το βίντεο που ακολουθεί…\nGisele Irina Shayk\nΕτικέτες DOUTZEN KROES,INSTAGRAM,VICTORIA SECRET,ΔΙΑΤΡΟΦΗ,ΜΥΣΤΙΚΑ


Τμήματα πινγκ πονγκ για παιδιά, Ηράκλειο Κρήτης, 2017-2018 | Εμείς και ο Κόσμος\nΤμήματα πινγκ πονγκ για παιδιά, Ηράκλειο Κρήτης, 2017-2018\nΓεωργοπούλου Αντωνία (6974-658106) και Ποτουρίδης Παύλος (6944-685856)\nΟι προπονήσεις γίνονται από τον Παύλο Ποτουρίδη στο Ηράκλειο Κρήτης.\nΓιατί ένα παιδί να ασχοληθεί με το πινγκ πόνγκ; Ποιά οφέλη θα αποκομίσει απο αυτού του είδους την αθλητική δραστηριότητα;\nΗ Επιτραπέζια Αντισφαίριση (Πιγκ Πογκ) είναι ένα αρκετά δημοφιλές άθλημα που μπορούν να εξασκηθούν τόσο τα αγόρια όσο και τα κορίτσια. Δεν απαιτεί μεγάλη μυϊκή υποστήριξη οπότε τα παιδιά μπορούν άνετα να ανταποκριθούν στις απαιτήσεις του αθλήματος. Τόσο σε ατομικό όσο και σε ομαδικό επίπεδο αποτελεί μια ευχάριστη δραστηριότητα που ενδυναμώνει και γυμνάζει το παιδί είτε ασχολείται για λόγους ψυχαγωγίας είτε στοχεύοντας στον πρωταθλητισμό.\nΗ προπόνηση των παιδιών συμβάλλει στην ανάπτυξη της αερόβιας και της αναερόβιας ικανότητας, βελτιώνει τη μυϊκή δύναμη, την αντοχή και την ισχύ, ενδυναμώνει την συναρμογή των μυών, αυξάνει την ευκαμψία και την ταχύτητα. Επιπλέον, λόγω της φύσης του αθλήματος το αθλούμενο παιδί εξασκεί και ενδυναμώνει τον κινητικό και οπτικό του συντονισμό καθώς παρατηρεί διαρκώς τη μετακίνηση της μπάλας. Ένα από τα βασικά πλεονεκτήματα της εξάσκησης στο πιγκ πογκ είναι η αποφυγή τραυματισμών καθώς δεν υπάρχει καμία επαφή με τον αντίπαλο παίκτη. Εκτός από σωματική άσκηση, η επιτραπέζια αντισφαίριση προσφέρει και πνευματικά οφέλη. Το παιδί σχεδιάζει στρατηγικές και οι αποφάσεις του πρέπει να εκτελεστούν σε δέκατα του δευτερολέπτου. Έτσι αυξάνονται τα επίπεδα συγκέντρωσης και η ικανότητα λήψης αποφάσεων.\nΣε ποιά ηλικία το παιδί μπορεί να εγγραφεί στα μαθήματα;\nΠρόκειται για ένα άθλημα που μπορεί να επιλέξει να εξασκήσει ένα παιδί από τη στιγμή που φτάνει στο ύψος του τραπεζιού. Βέβαια, στις περιπτώσεις που ο γονιός αποσκοπεί να ασχοληθεί το παιδί σε επίπεδο πρωταθλητισμού τότε η ηλικία των 5 ετών θεωρείται ιδανική. Βέβαια, το άθλημα δεν είναι απαγορευτικό και για παιδιά μεγαλύτερης ηλικίας (10-12 ετών) που μπορούν να το ξεκινήσουν για να φτάσουν σε ένα ικανοποιητικό επίπεδο δεξιότητας.\nΑναρτήθηκε από Nuestro στις 7:57 π.μ.


Ολοκληρώθηκε η ηλεκτρική διασύνδεση Κρήτης και Πελοποννήσου - ΑΡΓΟΛΙΔΑ TV\nΤο Υπουργείο Περιβάλλοντος και Ενέργειας και ο Ανεξάρτητος Διαχειριστής Μεταφοράς Ηλεκτρικής Ενέργειας ανακοινώνουν την ολοκλήρωση της ηλεκτρικής διασύνδεσης Κρήτης-Πελοποννήσου.\nΗ νέα διασύνδεση εναλλασσόμενου ρεύματος 150kV (μεταφορικής ισχύος 2×200 MVA), αναμένεται να τεθεί σε δοκιμαστική λειτουργία το προσεχές διάστημα, μεταφέροντας τα πρώτα ηλεκτρικά φορτία στην Κρήτη.\nΜε αυτή την πρώτη διασύνδεση του νησιού με την ηπειρωτική χώρα, θα καλυφθεί το 1/3 των ενεργειακών αναγκών της Κρήτης, υποκαθιστώντας την παραγωγή των παλαιότερων τοπικών μονάδων, που είναι και οι πλέον ακριβές και ρυπογόνες.\nΤο συνολικό κόστος του εμβληματικού έργου, το οποίο ανέρχεται σε 397 εκατομμύρια ευρώ, καλύφθηκε με συγχρηματοδότηση της Ελλάδας και της Ευρωπαϊκής Ένωσης και με δανεισμό της Ευρωπαϊκής Τράπεζας Επενδύσεων.\nΗ νέα διασύνδεση, ενσωματώνει σημαντικές τεχνολογικές καινοτομίες και καταρρίπτει παγκόσμια ρεκόρ.\nΚατά την πλήρη διασύνδεση της Κρήτης με το ηπειρωτικό σύστημα το 2023, όταν θα έχει ολοκληρωθεί και η διασύνδεση με την Αττική, οι εκπομπές CO2 για την ηλεκτροδότηση της Κρήτης, θα μηδενιστούν, βελτιώνοντας θεαματικά το περιβαλλοντικό αποτύπωμα του νησιού.\nΕπιπλέον, από την απόσυρση των συμβατικών ρυπογόνων μονάδων στην Κρήτη, όλοι οι καταναλωτές της χώρας, θα εξοικονομήσουν έως και 400 εκατομμύρια ευρώ ετησίως, από τους λογαριασμούς ρεύματος μέσω των ΥΚΩ.\nTags: Μεταφοράς Ηλεκτρικής Ενέργειας\nPrevious Κορωνοϊός- Ελλάδα: 1918 νέα κρούσματα – 54 νέοι θάνατοι-626 διασωληνωμένοι\nNext Καταστροφής στα Γεράνεια Ορη, πάνω από 20.000 στρέμματα δάσους καμένα


Εδαφικές οι διεκδικήσεις της Άγκυρας - Newsplanet09\nHome / ΕΛΛΗΝΟΤΟΥΡΚΙΚΑ / Εδαφικές οι διεκδικήσεις της Άγκυρας\nΕδαφικές οι διεκδικήσεις της Άγκυρας\nΠοιο είναι το πρόβλημα στο Αιγαίο, σύμφωνα με την τουρκική Yeni Safak; «Δεν έχουν ανακοινωθεί τα …τουρκικά ονόματα νησιών και νησίδων και το Τουρκικό υπουργείο Εξωτερικών πρέπει να το κάνει αμέσως» γράφει η τουρκική εφημερίδα και αρχίζει να απαριθμεί τα ελληνικά νησιά που πρέπει να γίνουν με τουρκικά ονόματα…τουρκικά : «Θύμαινα (Hursit), Αγαθονήσι (Koyun), Οινούσες (Eşek), Ψέριμος(Keci) … Και το προκλητικό σχόλιο της Yeni Safak : «Λόγω του …αβέβαιου νομικού καθεστώτος των νησιών και των νησίδων του Αιγαίου, αυτό είναι ένα από τα προβλήματα μεταξύ Τουρκίας και Ελλάδας που υπάρχουν για πολλά χρόνια. Οι ειδικοί επεσήμαναν ότι τα ονόματα και το καθεστώς αυτών των νησιών δεν καθορίστηκαν στις συνθήκες της Λωζάνης του 1923 και του Παρισιού του 1947, “Το Υπουργείο Εξωτερικών θα πρέπει επειγόντως να ανακοινώσει τα τουρκικά ονόματα αυτών των νησιών…Η Ελλάδα δεν διεκδικεί μόνο κυριαρχία σε αυτά τα νησιά, αλλά και τα εξοπλίζει».\nΤο απαράδεκτο δημοσίευμα της Yeni Safak δεν είναι φυσικά το μοναδικό στη Γείτονα. Πληθαίνουν πλέον σαν τα μανιτάρια μετά τη βροχή οι κραυγές τέτοιου είδους. Με την καθοδήγηση της κυβέρνησης Ερντογάν φυσικά! Γιατί γίνεται πλέον σαφές ότι η οριοθέτηση των ΑΟΖ και της υφαλοκρηπίδας δεν είναι για την Αγκυρα το ένα και μοναδικό θέμα προς συζήτηση στον επικείμενο ελληνοτουρκικό διάλογο υπό την αιγίδα του Βερολίνου. Η Αγκυρα θα θέσει στο τραπέζι και το ιδιοκτησιακό καθεστώς των νησιών του Αιγαίου και φυσικά την αποστρατιωτικοποίησή τους. Και φυσικά ο Ερντογάν δεν πρόκειται να υποχωρήσει στον καθορισμό της ατζέντας . Οσο μάλιστα το Βερολίνο και η Ευρωπαική Ενωση τον χαϊδεύουν, τόσο περισσότερο θα προβάλει όλο και πιο προκλητικές διεκδικήσεις. «Η Τουρκία, για πολλά χρόνια δεν ήθελε να χαλάσει τις σχέσεις της με την Ελλάδα , ήθελε να διατηρήσει σχέσεις καλής γειτονίας» λέει ο αναλυτής του Κέντρου Στρατηγικών Μελετών της Τουρκίας, Οζκάν Χασάν . Ο αείμνηστος ,πρώην υπουργός Εξωτερικών της Τουρκίας, Ισμαήλ Τζεμ για να επιτύχει τις καλές σχέσεις «μπόρεσε ακόμη και να βάλει στο… ψυγείο αμφιλεγόμενα ζητήματα όπως η κυριαρχία στα νησιά του Αιγαίου, αλλά πλέον να αμφιλεγόμενα ζητήματα έχουν πλέον …βρωμίσει» λέει ο Οζκάν Χασάν και προσθέτει: «Το τουρκικό έθνος δεν χρειάζεται να αντέξει άλλο αυτή τη μυρωδιά, δηλαδή, αυτό το βάρος. Αυτά τα προβλήματα πρέπει να λυθούν και η προσδοκία του έθνους είναι προς την κατεύθυνση της αλλαγής του ιδιοκτησιακού καθεστώτος».\nΚατά τα λοιπά «η Τουρκία θέλει να λύσει τα ζητήματα με τη διπλωματία» όπως γράφει η Milliyet ,αλλά προειδοποιεί ότι «θα καθίσει στο τραπέζι για μια δίκαιη λύση χωρίς να δεχθεί προκλήσεις». Γιατί φυσικά οι απαράδεκτες διεκδικήσεις της Αγκυρας δεν συνιστούν πρόκληση, αλλά πρόσκληση σε …ρομαντικό δείπνο για δύο! Και βέβαια η Αγκυρα επιδιώκει ξεκάθαρα «να κάτσει στο τραπέζι μόνο με την Ελλάδα και χωρίς τη Γαλλία» γράφει η Milliyet και προσθέτει: «Αντίθετα, η Γερμανία έκανε προσπάθειες να φέρει την ελληνική πλευρά στο τραπέζι, και εάν η διαδικασία εξελιχθεί θετικά, οι συνομιλίες θα μπορούσαν να διεξαχθούν στο Βερολίνο όπως πριν».\nΤην εξήγηση για την εξωτερική πολιτική που ακολουθεί ο Ερντογάν δίνει ο πρώην πρεσβευτής της Τουρκίας στην Ουάσιγκτον,Ναμίκ Ταν, σε άρθρο του στην ιστοσελίδα Yetkinreport του πρώην διευθυντή της αγγλόφωνης Hurriyet ,Μουράτ Γετκίν . Γράφει ο Ναμίκ Ταν : «Μετά από δύο δεκαετίες μοναχικής διακυβέρνησης ο Τούρκος πρόεδρος προτίμησε τώρα να χρησιμοποιήσει τον εθνικισμό ως εργαλείο παρά να ακολουθήσει μια συμβιβαστική και χωρίς αποκλεισμούς πολιτική. Χάρη στον συνασπισμό του Ερντογάν με το εθνικιστικό κόμμα του Ντεβλέτ Μπαχτσελί η Τουρκία έχει εισέλθει σε μια άνευ προηγουμένου πόλωση και ένταση, οι προκαταλήψεις και η μισαλλοδοξία έχουν γίνει οι καθοριστικοί παράγοντες της πολιτικής. Σε ένα τέτοιο περιβάλλον, η εξωτερική πολιτική δεν κατευθύνεται πλέον από διπλωμάτες καριέρας , αλλά από οργισμένες και αντιδραστικές ομάδες…Το ικανό επαγγελματικό προσωπικό του Υπουργείου Εξωτερικών έχει μετατραπεί σε εργαλείο πολιτικής. Το Υπουργείο Εξωτερικών αποκλείστηκε εντελώς από τη διαδικασία καθορισμού της εξωτερικής πολιτικής και σε μεγάλο βαθμό από τη διαδικασία εφαρμογής. Και στο πλαίσιο αυτό υιοθετήθηκε μια αντίληψη ότι προτεραιότητα έχει η στρατιωτική αποτροπή και όχι η συναίνεση».\nΤο ερώτημα φυσικά είναι αν υπάρχει εναλλακτική διέξοδος; Δυστυχώς όχι .Στην εξωτερική πολιτική η αντιπολίτευση στην Τουρκία φαίνεται να βρίσκεται σε κατάσταση σύγχυσης. Θα περίμενε κανείς τα κόμματα της αντιπολίτευσης να λάβουν θέση απέναντι σε τέτοια ζωτικά ζητήματα και να προσπαθήσουν να επηρεάσουν τις εξελίξεις. Ωστόσο, η τουρκική αντιπολίτευση επιλέγει κυρίως να παρακολουθεί τις εξελίξεις …σιωπώντας. Ολη αυτή την περίοδο ο αρχηγός της τουρκικής αξιωματικής αντιπολίτευσης Κεμάλ Κιλιτσντάρογλου δεν έχει προβεί σε καμία δημόσια δήλωση, συνέντευξη τύπου, ομιλία ή οτιδήποτε άλλο που να παρουσιάζει κάποια θέση σχετικά με τα θέματα της Ανατολικής Μεσογείου. Εκτός από το να καταγγείλει τον Ερντογάν για «υποχώρηση» επειδή το σεισμογραφικό Oruc Reis επέστρεψε στη βάση του για εργασίες συντήρησης…Η κατάσταση είναι σχεδόν ίδια και για τα άλλα κόμματα της Τουρκικής αντιπολίτευσης. Η κρίση στην ανατολική Μεσόγειο υπογραμμίζει επίσης και τα αδιέξοδα στην τουρκική εσωτερική πολιτική. Γι` αυτό λοιπόν, προσδεθείτε…


ΘΡΙΛΕΡ Archives - Σελίδα 3 από 4 - Γλυφάδα Metropolitans\nΕΥΧΕΣ ΤΗΣ "ΔΥΝΑΤΗΣ ΓΛΥΦΑΔΑΣ"\nΛηστεία – Θρίλερ σε ξενοδοχείο στη Γλυφάδα\nΛηστεία - Θρίλερ σε ξενοδοχείο στη Γλυφάδα Σύμφωνα με την Αστυνομία, οι δράστες οπλισμένοι με μαχαίρια, εισέβαλαν στο ξενοδοχείο στην οδό Γρηγορίου Λαμπράκη στη Γλυφάδα, ένα τέταρτο πριν τις οκτώ, σήμερα Παρασ...\nΠροσπάθησαν να απαγάγουν δυο παιδιά με λευκό βαν στη Γλυφάδα; Ένα περίεργο περιστατικό έλαβε χώρα το μεσημέρι της Κυριακής στη Γλυφάδα όπου δύο μικρά παιδιά λίγο έλειψε να πέσουν θύματα απαγωγής. ...\nΘρίλερ: Αγνοείται πτήση της Egyptair με προορισμό το Κάιρο Στο αεροσκάφος που είχε ξεκινήσει από το Παρίσι επέβαιναν 66 άτομα - Δέκα λεπτά πριν εξαφανιστεί το Airbus η τελευταία επικοινωνία του πιλότου με τον ...\nΒΟΜΒΑ! Θρίλερ κατασκοπείας στον Άλιμο Police-Voice: Για εκβίαση σε βάρος του προέδρου ερευνητικής εταιρείας συνελήφθη στον Άλιμο, μια 57χρονη γυναίκα. Σε βάρος της, σχηματίστηκε ποινική δικογραφία για τα αδ...\nExit Poll: Προβάδισμα ΣΥΡΙΖΑ στις Ευρωεκλογές – Θρίλερ Δούρου με Σγουρό\nΣύμφωνα με την τελική εκτίμηση του Exit Poll που μεταδόθηκε από τους τηλεοπτικούς σταθμούς, ο ΣΥΡΙΖΑ προηγείται με 26-28% έναντι της ΝΔ που λαμβάνει 23-25%. Στην Περιφέρεια Αττικής σε σκληρό ντερμι εξελίσσετα...